Teruk Dikecam, Iqbal Zulkefli Tampil Pertahankan Zul Ariffin

Usahawan sensasi, Iqbal Zulkefli tampil mempertahankan pelakon , Zul Ariffin yang teruk dikecam berikutan kontroversi video panas yang membabitkan dirinya baru-baru ini.

Menerusi Insta Stories, Iqbal akui dirinya tidak sanggup melihat Zul yang terus dikecam dan  merasakan pelakon kacak itu memerlukan sokongan daripada orang lain.

“Saya tidak sanggup lihat @zul_ariffin dikecam bertubi-tubi. Hampir setiap hari penggambaran saya bersama beliau dan setiap hari saya belajar ikut menjadi orang yang tenang seperti beliau.

Tapi kali ini apabila beliau perlukan semangat, saya rasa bersalah, meskipun mulut dan riak wajahnya tetap senyum padahal saya tahu dia memerlukan sokongan.”- dedah Iqbal

Tambah Iqbal, dia menyifatkan Zul sebagai seorang selebriti yang paling tenang serta meminta orang ramai untuk tidak melupakan sisi baiknya.

“Inilah artis yang paling tenang, dan bersikap terbuka yang saya kenal. Dia bukan orang yang banyak kerenah. Dia orang baik, pemurah.

Biarlah sejuta orang memberi hentaman, tetaplah kita pilih untuk menjadi penguat di kala orang memerlukan semangat. Tidak membenarkan hal yang tidak manis, tetapi jangan lupa sisi baiknya.”-katanya

Terdahulu, Instagram Zul telah diserang netizen selepas memuatnaik babak panas drama lakonannya yang dilihat mendukung pelakon Siti Hariesa dalam aksi yang mengairahkan.

Video panas itu turut menarik perhatian Menteri di Jabatan Perdana Menteri (Hal Ehwal Agama), Datuk Ahmad Marzuk yang bakal memanggil produksi dan pelakon yang terlibat dalam drama ‘Perempuan Itu’.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tidak Anggap Tiru Imej, Aina Abdul Kagum Dengan Vida

Penyanyi popular Aina Abdul, 29, tidak beranggapan Dato Seri Vida (DSV) cuba meniru imejnya yang ditonjolkan dalam muzik video (MV) Ku Ikhlaskan.

Sebaliknya,jelas pemilik nama penuh Nurul Aina Abdul Ghani ini, dia berasa kagum dengan jutawan kosmetik itu yang disifatkannya sebagai seorang wanita yang kuat. Memandang positif dengan usikan netizen, Aina berkata dia melihat banyak nilai positif yang dibawa oleh Vida.

“Tiada istilah ‘copycat’ atau apa, masing-masing terinspirasi daripada seseorang. Saya sendiri pun ambil inspirasi daripada orang lain.

“Saya tak rasa dia tiru atau apa. Saya ternampak juga usikan itu daripada peminat. Saya rasa ia hanya gurau-gurau manja saja.

“Tak ada sesiapa pun ambil perkara itu serius. Jadi, saya tak kisah apa orang nak cakap. Namun, saya tahu apa saja DSV lakukan, dia tunjukkan keazaman tinggi,” katanya.

A post shared by Dato Seri Vida (@datoserivida)

Dedah Aina, dia sangat menghormati Vida dan akui banyak belajar pelbagai perkara daripada figura itu terutamanya menjadi seorang wanita yang berani.

“Saya sangat menghormatinya. Saya memang sentiasa sukakan DSV kerana dia seorang yang sangat berani.

“Dia juga wanita yang kuat. Apa yang dia cuba lakukan, saya belajar bagaimana mahu jadi seperti itu. Mungkin orang di luar nampak yang lawak-lawak saja, tapi saya belajar sisi positifnya. Apa juga yang dia lakukan, dia menjadi diri sendiri,” katanya.

Aina ditemui Murai.my di majlis Grand Launching & CEOBOSS Entrepreneur Award 2022 anjuran Trulooks di Hotel Mandarin Oriental, Kuala Lumpur pada Ahad. Untuk info, syarikat produk penjagaan wajah tempatan, Trulooks Global Group Sdn Bhd (Trulooks) telah menyambung kolaborasi mereka bersama Aina untuk tahun yang kedua.


Hasil Lagu Baharu Untuk Pusat Tahfiz, Shahrulezad Rayu Vida Jangan Tunggang Agama!

Pengarah dan penerbit Radius One Production, Shahrulezad Mohameddin tampil menitipkan pesanan  buat  Dato Seri Vida(DSV).  Ia susulan jutawan kosmetik itu menyatakan bahawa penghasilan single dan video muzik (MV) lagu Ku Ikhlaskan sebagai usahanya untuk mengumpul dana bagi menyiapkan pusat tahfiz miliknya di Ipoh, Perak.

Menerusi hantaran di Instagram, Shahrulezad berpesan kepada Vida untuk tidak memperlekehkan agama. Malah, dia turut dan berpendapat kos penghasilan MV yang menelan ratusan ribu itu lebih baik sekiranya disedekahkan kepada pusat tahfiz dan anak yatim.

“@datoserivida dengan rendah diri saya merayu. Please jangan tunggang agama kita Dato’ tolonglah. Saya rayu ni.

Duit 400k buat MV tu lagi bagus dato sedekahkan kat tahfiz anak yatim dari buat MV mahal mahal macam tu pastu Dato dengan gula gulakan kami dengan strategi marketing murahan ni.

Dato nak pujuk orang tengok MV Dato tak per. Buat lah. Tapi jangan buat cara lacurkan agama macam ni yer, Please la.”-pesan Shahrulezad

Di kesempatan itu, Shahrulezad turut memohon maaf kepada jutawan kosmetik itu kerana terpaksa memberi teguran atas kenyataan DSV yang disifatkan sebagai keterlaluan.

“Sorry la Dato kalau hujung-hujung saya terpaksa tegur jugak coz this is too much laa. Saya jadi triggered. Statement Dato kat Harian Metro ni memang mencabar saya untuk tidak berkata apa.

Maafkan saya kalau kata-kata saya ni mengguris hati Dato dan die hard fan Dato. Saya akan off commenting sebab saya tak nak orang dok bergaduh sesama sendiri kat sini memaki Dato. Memaki saya balik. Peace.”- katanya

Memetik laporan Harian Metro, Vida mendedahkan bahawa penghasilan single dan video muzik (MV) lagu Ku Ikhlaskan adalah sebagai usahanya untuk mengumpul dana bagi menyiapkan pusat tahfiz miliknya iaitu Pusat Tahfiz & Syahadah Al Zikri Wa Zuhdie di Meru, Ipoh, Perak. Selain itu, Vida turut mahu mengajak orang ramai dan peminat untuk sama-sama mengumpul saham akhirat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Heliza Helmi & Suami Tunaikan Umrah, Rakan Selebriti Serta Peminat Titip Doa

Penyanyi dan aktivis terkenal, Datin Seri Heliza Helmi memaklumkan dirinya dan suami, Datuk Seri Mahadi telah berangkat ke tanah suci bersama bagi menunaikan umrah.

Di kesempatan itu, Heliza memohon agar orang ramai dapat menitipkan doa buat mereka agar ziarah dan umrah mereka diterima Allah serta memohon maaf sekiranya terdapat salah dan silap.

“Dengan penuh kerendahan hati, kami ingin memohon maaf sekiranya ada salah silap, doakan agar ziarah dan umrah diterima Allah.

Sesiapa ada doa boleh share diruangan komen, moga Allah angkat doa doa kita semua yang terbaik di sisi Allah swt.”- tulis Heliza

A post shared by 🎯H E L I Z A H E L M I 🎯 (@nurhelizahelmi)

Di ruangan komen, rata-rata rakan selebriti dan peminat  membanjiri dengan pelbagai ucapan dan mendoakan agar urusan ibadah umrah Heliza dan suami dipermudahkan.

“Amin Ya Rabb, jumpa di Mekah InsyaAllah.”-Diana Amir

“Alhamdulillah..Moga diberkati dan mudahkan segalanya kak ja & family. Moga dalam rahmat dan mendapat umrah yang mabrur.”-Ardell Aryana

“Semoga dipermudahkan urusan kakja di Tanah Suci”

“Alhamdulillah..Semoga dipermudahkan urusan..Aminn..” komen mereka

Sekadar info, Heliza Helmi telah berkahwin dengan Datuk Mahadi Badrul Zaman dalam sebuah majlis akad nikah di Masjid Tuanku Mizan Zainal Abidin, Putrajaya pada 1 Januari 2022. Selain itu, Heliza sah menjadi isteri Mahadi dengan sekali lafaz menerima mas kahwin berupa sebentuk cincin dan senaskhah al-Quran dan pasangan ini telah diraikan dalam sebuah majlis di sebuah hotel terkemuka.


Istimewa Ramadan! Ini Rancangan ‘Best’ Akan Ditayangkan Di Awesome TV

Bersempena dengan Ramadan pada tahun ini, lebih 50 program pelbagai genre akan disiarkan di saluran stesen televisyen swasta percuma (free-to-air) Awesome TV.

Bertemakan ‘Ikhlaskan Jiwa, Dengan DenganNya’ bagi melatari Kempen Ramadan 2022 tahun ini inisiatif tanggungjawab sosial korporat menerusi sebuah kolaborasi amal bersama syarikat korporat, Koperasi Amanah Pelaburan Berhad atau ‘KAPB’ turut diadakan.

Sebagai simbolik, 15 unit permaidani eksklusit dari Masjidil Haram, Mekah akan dihadiahkan kepada 15 buah masjid terpilih di sekitar Lembah Klang.

Mulai 3 April ini, para penonton bakal dihidangkan dengan seleksi kandungan terhebat merangkumi genre keagamaan, telefilem, drama bersiri, koleksi filem terlaris tempatan dan
antarabangsa, naskhah throwback klasik malar segar, sketsa, komedi, variasi, bual bicara
serta banyak lagi.


Jalani Rawatan IVF Kali Ke-2, Rakan Artis & Peminat Titip Doa Buat Siti Elizad!

Pelakon, Siti Elizad tampil membuat perkongsian dengan peminat bahawa dirinya bakal menyambung kembali proses rawatan kesuburan In vitro fertilisation (IVF) untuk mendapatkan cahaya mata setelah lebih setahun merehatkan diri.

Menerusi video yang dimuatnaik di Instagram, Elizad memaklumkan dia sedang melakukan proses rawatan kesuburan dipusat perubatan yang sama dan sedang memilih bulan yang sesuai dengan jadual kerjanya.

” Susahnya nak dapat awak ni 👼🏻. Tempat yang sama, harapan yang sama. InshaAllah soon. journey ke2🤲🏻 . Sedang memilih bulan yang sesuai & tak busy. Check dinding rahim dulu pagi ni.”- dedah Elizad

A post shared by ELIZAD SHARIFUDDIN (@elizadsharifuddin)

Menurut Elizad, dinding rahim dan telurnya  berada dalam keadaan baik namun menyifatkan masih belum dikurniakan rezeki untuk mendapat anak.

“Dinding rahim, telur kita alhamdulillah semua cantik. Husnuzon moga Allah bagi yang terbaik.

Semuanya pun ok & baik. Alhamdulillah. Cuma belum ada rezeki Allah nak bagi.”- katanya

Di kesempatan itu, rata-rata rakan artis dan peminat tampil menitipkan doa buat Elizad dan mengharapkan agar rawatan IVF yang dijalankan berlangsung dengan lancar dan bakal dikurniakan rezeki cahaya mata kelak.

“Semoga Allah limpahkan rezeki dan dipermudahkan untuk kak ejad segalanya.”-Isyariana

“Semoga dipermudahkan urusan, Aminnn.”-Elvina Mohamad

“Semoga dipermudahkan kak. Aminn.”-Dayana Roza

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


SAMSUNG Kongsi Kelebihan Kamera Galaxy A53 Yang Boleh Buatkan Setiap Foto & Video Anda Lebih Menyerlah

Dalam landskap digital hari ini, pengguna muda mahu melakukan lebih daripada sekadar mengambil foto — mereka mahu mencipta detik-detik indah. Inilah sebabnya mengapa Galaxy A53 5G baharu menampilkan pengalaman kamera dipertingkat AI yang direka untuk memperkasakan setiap saat pembelajaran, mencipta dan
meneroka.

Anda boleh membuat setiap foto dan video menyerlah, walaupun dalam pencahayaan malap, dengan kamera yang melaraskan kadar bingkainya secara automatik kepada keadaan cahaya yang berbeza. Sama ada anda menangkap gambar bersendirian atau bersama rakan, anda boleh mengambil gambar terbaik anda dengan mod Portrait yang dipertingkatkan yang menangkap kedalaman dan garis subjek dengan lebih tepat.

Lebih-lebih lagi, dengan mod Fun, anda boleh menambah penuras interaktif yang menyeronokkan untuk menukar mana-mana majlis menjadi sesi penggambaran secara mendadak. Kadangkala, terdapat pelbagai perkara yang menghalang foto yang sempurna — seperti photobomb yang tidak disengajakan atau silau yang
mengganggu.

Menggunakan Photo Remaster, anda boleh memberi nafas baharu kepada imej lama dan yang berkualiti rendah atau menggunakan objek Eraser untuk menghilangkan sebarang gangguan di latar belakang untuk menghasilkan tangkapan gambar anda yang sempurna.

Lihat video di sini untuk mengetahui lebih lanjut tentang cara fungsi kamera AI Galaxy A53 5G menjadikan setiap saat anda hebat:


Benarkah Gambar BTS Akan Dicetak Pada Jersi Pasukan Barcelona FC?

BTS (Bangtan Boys) mungkin akan menjadi artis pertama yang dicetak pada jersi Barcelona FC. Agak-agak kenapa logo mereka muncul pada jersi kelab sukan? Ini penjelasannya.

Dipetik dari KBIZoom,  berita itu telah muncul sejak Barcelona FC mengumumkan kolabrasi dengan Spotify, salah satu perkhidmatan penstriman muzik terbesar di dunia. Disebabkan kerjasama Spotify dengan kelab bola sepak Sepanyol yang berprestij itu, nama atau logo artis dunia disyaki boleh dimasukkan pada jersi itu. Walaupun hanya desas-desus, cara ini sedang dipertimbangkan untuk meningkatkan pendedahan jenama dan kesan publisiti.

Pada Selasa (22/3), maklumat mengenai rekaan jersi Barcelona terbongkar dan tersebar di alam maya.

“Barcelona mengumumkan Spotify sebagai penaja utama. Pakaian seragam yang ditaja mungkin menampilkan artis milik platform penstriman,” kata mereka.

Foto yang pertama kali disiarkan adalah jersi dengan logo dan nama BTS di bahagian dada. Tidak dinafikan, kemunculan logo BTS pada jersi Barcelona FC semakin dinanti-nantikan.

Penampilan logo artis pada jersi sukan bukanlah sesuatu yang baru. Pada masa lalu, kelab Atletico Madrid menandatangani kontrak dengan Columbia Pictures yang mempromosikan filem menggunakan pakaian seragam pasukan.

Sebelum ini, pada 16 Mac 2022, Barcelona secara rasmi mengumumkan bahawa perjanjian penajaan dengan Spotify telah dicapai.

Pada penghujung musim ini, Barcelona FC akan menamatkan perkongsiannya dengan Rakuten. Syarikat Jepun Rakuten telah menyokong mereka dari segi kewangan sejak 2017 dan akan berakhir musim ini. Bermula musim depan, kelab bola sepak itu akan membentuk gabungan baharu dengan Spotify.

Dengan penaja baharu ini, Barcelona FC telah stabil dari segi kewangan selepas Spotify mencurahkan sejumlah besar dana. Dari musim 2022 hingga 2023, kelab itu akan menerima 279.5 juta euro. Menurut perjanjian itu, Spotify akan menyokong kelab dari segi kewangan selama empat tahun.


Isu Video Babak Panas : Zul Ariffin Dipanggil SKMM, Beri Kerjasama Penuh

Susulan video babak panas lakonan Zul Ariffin yang tular di media sosial selepas dikongsinya di laman Instagram sebelum ini, pelakon kacak itu tampil ke ibu pejabat Suruhanjaya Komunikasi dan Multimedia Malaysia (SKMM), Cyberjaya, bagi membantu siasatan.

Perkara itu dimaklumkan sendiri oleh Zul menerusi sebuah hantaran di Instagram story pada Selasa. Menurut Zul, dia sudah memberikan kerjasama penuh berkaitan isu tersebut.

“Hari ini, Saya sudah memberi kerjasama penuh kepada pihak Suruhanjaya Komunikasi dan Multimedia (SKMM) berhubung siasatan berkaitan penerbitan drama bertajuk ‘Perempuan Itu’,” tulisnya

Terdahulu, Menteri Komunikasi dan Multimedia, Tan Sri Annuar Musa menegur tindakan Zul yang dilihat telah menyalahi undang-undang.

“Proses undang undang berjalan.Pelakon Zul Arifin akan di siasat di bawah seksyen 233 Akta KMM kerana posting YouTube yang menyalahi undang undang.

Yang pasti adegan seperti yang di papar itu tidak akan di benarkan tayang,sama ada bulan ramadhan atau bulan yg lain. Jagalah nilai dan budaya.” ciap Annuar di laman Twitter

Proses undang undang berjalan.Pelakon Zul Arifin akan di siasat di bawah seksyen 233 Akta KMM kerana posting YouTube yg menyalahi undang undang.Yang pasti adegan spt yg di papar itu tidak akan di benarkan tayang,sama ada bulan ramadhan atau bulan yg lain.Jagalah nilai dan budaya.

— Annuar Musa (@AnnuarMusa) March 22, 2022

Sebelum ini, nama Zul menjadi sebutan selepas babak lakonannya mendukung pelakon baharu, Siti Hariesa untuk sebuah drama tular dan mencetuskan kritikan di kalangan netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PU Syed Tegur Vida, Persoal Tujuan Muzik Video Diadakan

Pencetus Ummah (PU) Syed menegur tindakan jutawan kosmetik, Dato Seri Vida (DSV) membuat muzik video (MV) lagu terbaharunya, Ku Ikhlaskan yang kini mencapai lebih dari 1 juta tontonan.

Menurut pendakwah bebas itu, kos MV tersebut yang menelan perbelanjaan sebanyak RM400 ribu boleh digunakan untuk menampung perbelanjaan pusat Tahfiz Vida. Malah, dengan aset kekayaan yang dimiliki Vida juga dikatakan sudah cukup untuk mendirikan pusat tahfiz tersebut.

“RM 400k untuk video klip sahaja..alangkah bagusnya dana sebesar itu terus digunakan untuk Tahfiz DS.

“Saya rasa kekayaan yang DS ada sudah cukup untuk menampung Tahfiz yang DS dirikan di Meru itu..tempat yang elit dan sangat mewah.” kata PU Syed

Jelas PU Syed, sekiranya Vida tidak menaja program-program berunsurkan hiburan di sebuah stesen televisyen, sudah pasti dia mempunyai perbelanjaan mencukupi. Selain mempertikaikan tujuan MV tersebut diadakan, pendakwah itu turut menasihati Vida untuk menggunakan kekayaan yang dimiliki untuk tujuan kebaikan.

“Saya yakin dengan kekayaan yang DS ada, tanpa perlu menaja program-program lagha dalam Astro dan sebagainya itu, sudah lebih dari cukup untuk menampung Tahfiz DS.

“Saya tak sempat fikir..apa tujuan sebenar video klip tersebut melainkan semata-mata marketing sahaja..

“Gunakanlah duit dan harta yang ada untk kebaikan ummah..sebab setiap sen yang kita milik itu akan disoal oleh Allah..

“Dari mana kita dapat, dan kemanakah kita belanjakannya..” katanya

A post shared by SYED MOHD BAKRI SYED ISHAK (@pusyed_official)

Terdahulu, PU Syed memuatnaik sebuah video menegur tindakan Vida secara terbuka. Sejak dilancarkan, MV Ku Ikhlaskan daripada Vida mendapat pelbagai reaksi daripada netizen. Dedah Vida, penghasilan lagu tersebut merupakan usaha untuk mengumpul dana bagi menyiapkan pusat tahfiz miliknya di Ipoh, Perak.


[VIDEO] Eina Azman Sebak Terpaksa Berpisah Dengan Pembantu Rumah

Pelakon Datin Paduka Eina Azman meluahkan rasa sedi apabila pembantu rumah kesayangannya yang dikenali sebagai Megawati mengambil keputusan untuk pulang ke Acheh, Indonesia.

Menurut selebriti itu, Megawati yang disapa Eina sebagai Bibik Mega merupakan antara pembantu rumah yang sudah berkhidmat selama lima tahun dengannya.Malah, dia turut berkesempatan untuk meraikan hari ulang tahun Bibik Mega yang ke-25 tahun.

“Selamat Ulang Tahun buat bibik yang paling saya sayang Megawati yang ke 25 tahun. Terima kasih atas segala yang kamu berikan untuk keluarga saya.

Saya sedih sebab ini birthday Mega yang terakhir sebelum Mega balik ke Acheh selepas 5 tahun bekerja dengan saya. Mega ni apa yang dia tak boleh buat? Semua boleh..”-Kongsi Eina

Jelas Eina, dia akui memang mudah untuk mendapatkan pembantu rumah yang baru namun tidak mungkin akan sama seperti pembantu rumah kesayangannya itu.

“Nak dapat bibik baru memang senang tapi belum tentu boleh dapat macam kamu. Post ini special untuk kamu Megawati sebab saya sayang kamu. Sekian dari saya majikan mu yang suka bebel.”- katanya

A post shared by 𝑬𝒊𝒏𝒂 𝑨𝒛𝒎𝒂𝒏 (@eina_azman)

Terdahulu, Eina pernah berkongsi rasa sedihnya apabila salah seorang pembantu rumahnya yang dikenali sebagai Nur mengambil keputusan untuk pulang ke Indonesia. Selain itu, Eina turut menceritakan bahawa Nur yang disapa Eina sebagai Bik Nur merupakan antara pembantu rumahnya yang paling lama berkhidmat bersamanya. Malah segala susah senang Eina sekeluarga turut dirasai pembantu rumahnya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Comelnya! Didie Alias Dedah Wajah Cucu Ketiga Buat Pertama Kali

Pelawak dan pelakon, Didie Alias akhirnya mendedahkan wajah cucu ketiganya yang merupakan seorang bayi perempuan.

Menerusi perkongsian di Instagram,Didie turut mengumumkan nama cucunya sebagai Hannah Jasmine.

“Assalamualaikum Semua. My name is Hannah Jasmine. Saya Nanny D kepada cucu ke-3. Selamat datang ke dunia cucu nanny. ‘Kamsahamnida’”- tulis Didie

Menjengah ke ruangan komen, rata-rata peminat dan kenalan selebriti teruja melihat wajah comel Hanna selain mendoakan agar cucu selebriti itu membesar dengan baik dan menjadi anak yang solehah.

“Dah ada berapa nanny. Nenek muda..Nenek menari laju lagi tau”-Sharifah Shahira

Terdahulu, pelakon popular ini memanjatkan rasa syukur setelah menimang cucu yang ketiga pada 22 Februari 2022.  Di kesempatan itu,Didie menucapkan tahniah kepada anak dan menantunya, Nurdinie Redzuan dan suami, Hanif Lutfi atas kelahiran bayi tersebut.

A post shared by Didie Alias (@ladydidiemsia)


Nora Ariffin Anggap Zaman Kini Sudah Berubah, Terkilan Isu Panas Turut Dijadikan Publisiti Segelintir Selebriti

Penyanyi, Datuk Nora Ariffin tampil bersuara selepas pelbagai isu panas yang melibatkan segelintir golongan selebriti kini sedang hangat dibincangkan netizen di media sosial.

Menerusi Insta Stories, Nora menceritakan bahawa selebriti pada zaman dahulu sangat takut untuk terlibat dengan perihal yang negatif kerana ia boleh menjejaskan pendapatan mereka.

“Artis dulu-dulu, takut untuk terlibat dengan isu-isu negatif sebab takut kena bann, tak boleh cari makan, terjejas income.”- dedah Nora

Walaubagaimanapun, Nora akui zaman sekarang sudah berbeza kerana setiap isu panas yang tular kini dianggap sebagai publisiti dan pemasaran percuma buat sesetengah pihak .

“Tapi sekarang dah lain. Isu-isu panas & viral dianggap publisiti, promosi & free marketing”- katanya

Terdahulu, nama Nora menjadi perhatian selepas difitnah memaksa suaminya menceraikan isteri pertama. Untuk info, Nora telah selamat mendirikan rumah tangga dengan kawan baik arwah suaminya, Allahyarham Johan Nawawi iaitu Dr Rushdi Ramli dalam sebuah majlis tertutup pada Disember 2021.


Foto Pra Perkahwinan Pasangan Indonesia Di Stesen Minyak Raih Pujian Ramai

Video foto pra perkahwinan pasangan Indonesia mula tular di media sosial, kerana lokasi fotografi yang di pilih pasangan pengantin dari tanah seberang ini sangat ringkas tapi penuh makna.

Tidak seperti pasangan pengantin lain yang memilih taman, tasik, atau tempat-tempat menarik, kedua mempelai ini memilih untuk mengabadikan momen indah di stesen minyak yang juga merupakan tempat mereka berdua bekerja.

Video pra perkahwinan yang dimuatnaik Dey Motret yang juga merupakan juru fotografi buat pasangan tersebut mendapat perhatian ramai di TikTok.

Menurut Dey sebelum memuat video foto pra perkahwinan milik raja sehari tersebut, dia sudah mendapatkan kebenaran kedua-dua mempelai untuk kongsikan foto pra perkahwinan mereka di TikTok.

INI UDAH DAPET IZIN YA MANTEMAN 🙏😊 #preweding #preweddingoutdoor #preweddingphotography #preweddingshoot #prewedding #prewedd #fyp

“Ini sudah dapat izin ya kawan-kawan” tulisnya

Melihat video pra perkahwinan tersebut, rata-rata ramai meluahkan rasa kagum dengan idea ringkas pasangan pengantin tersebut yang menjadikan tempat kerja mereka berdua sebagai lokasi fotografi pra perkahwinan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Salah Faham”-Iqbal Zulkefli Beri Penjelasan Isu Pertahankan Zul Ariffin

Usahawan sensasi, Iqbal Zulkefli tampil memberikan penjelasan selepas mempertahankan Zul Ariffin yang teruk dikecam berikutan kontroversi video panas yang membabitkan dirinya baru-baru ini.

Menerusi Insta Stories, Iqbal meminta para netizen untuk tidak salah faham dengan kenyataannya itu  yang meminta orang ramai untuk tidak melupakan sisi baik yang ada pada diri teraju utama drama ‘Perempuan Itu’ tersebut.

“Jangan salah faham. Saya tidak mempertahankan isu yang jelas kita lihat.”-Jelas Iqbal

Tambah Iqbal, dia menyifatkan dirinya tidak boleh melihat individu yang berada dekat dengannya berasa sedih.

“Cuma saya tidak boleh lihat orang dekat saya sedih. Andai suatu hari kalian ada melakukan kesilapan, dan semua orang menjauh, saya ada.”-Kata Iqbal

Baru-baru ini, Murai My melaporkan Iqbal  engakui dirinya tidak sanggup melihat Zul yang terus dikecam dan merasakan pelakon kacak itu memerlukan sokongan daripada orang lain. Tambah Iqbal, dia turut menyifatkan Zul sebagai seorang selebriti yang paling tenang serta meminta orang ramai untuk tidak melupakan sisi baiknya.


[REVIEW] Filem Romantik Komedi ‘Autumn In Wales’ Pertaruhkan Bakat Baru, Jaa Suzuran Sebagai Watak Utama

Filem ‘Autumn In Wales’ arahan Rahila Ali bakal disiarkan bermula 24 Mac 2022 secara eksklusif di Astro First. Dari penceritaan yang dapat dilihat dalam filem ini, jalan cerita tidaklah begitu berat dan sangat mudah difahami. Bagi pendapat kami yang telah pun menonton, ternyata sinematografinya lebih menonjol dari jalan cerita. Sangat cantik dan kemas.

Difahamkan kru produksi dan pelakon-pelakon menghabiskan masa lebih dari sebulan untuk menjalani penggambaran di Wales, United Kingdom. Jadi kebanyakkan babak menampilkan keindahan lanskap Wales yang begitu mengagumkan.

Sekaligus, kualiti filem ini hampir setanding dengan filem luar negara, dan itu adalah satu pembaharuan dalam filem tempatan yang layak dipuji. Manakan tidak, pengarah sinematografinya merupakan pengarah filem Geran, Areel Abu Bakar yang baru saja menerima Anugerah Daniel A.Craft di Festival Filem Asia New York (NYAFF) Ke-19 di atas kecemerlangannya dalam filem aksi.

Dari segi lakonan, barisan pelakon menampilkan bakal baru tak dianggap mempunyai potensi besar dalam dunia lakonan. Kita boleh nampak buat pertama kalinya, penyampai radio Jaa Suzuran memegang watak utama dalam filem. Bakatnya dalam dunia lakonan boleh diterima oleh penonton walaupun terdapat sedikit ‘kayu’ namun dia mampu menjiwai watak dengan baik. Di tambah lagi, dia bergandingan dengan Eyka Farhana yang terkenal dengan watak manja, Jaa dilihat begitu selesa dengan watak komedi romantik dalam filem ini.

Jaa memegang watak sebagai Jaka, seorang lelaki muda yang baru sahaja putus cinta dengan wanita transgender. Jaka membawa diri ke Wales, bekerja sebagai tukang cuci pinggan dan bercita-cita tinggi untuk menjadi seorang yang berjaya.

Dari segi jalan cerita, bagi kami ia sebuah kisah cinta komedi yang agak ringan dan tidak meleret. Ada kalanya kami sudah boleh dapat meneka pengakhiran filem ini ketika menonton. Apa-apa pun, filem ini sangat sesuai untuk tontonan keluarga malah sangat sarat dengan pengajaran berkaitan dengan kisah kekeluargaan dan pengalaman bercinta.

A post shared by Datuk Normashayu Puteh (@ayuputeh)

Sementara itu, filem terbitan Pencil Pictures and Records ini turut menampilkan pelakon lain yang hebat seperti Keith Foo, Wanna Ali, Amyza Adnan, Joey Daud dan Fara Mendoza. Jangan lupa untuk menonton filem Autumn in Wales pada 24 Mac 2022 secara eksklusif di Astro First.


Peminat Puji OOTD Imran Bard Hadiri Pertunjukan Fesyen Cheetah Malaysia

YouTuber dan TikToker popular, Imran Bard sekali lagi membuatkan orang ramai terpegun dengan penampilan ringkas dan aura karismanya seperti seorang model.

Melihat muatnaik terkini Imran di Instagram nya, selebriti media sosial ini tampil ringkas dengan mengenakan kemeja hijau muda yang dipadankan dengan seluar slack hitam ketika menghadiri pertunjukan fesyen Cheetah Malaysia semalam.

Gambar yang dimuatnaik di Instagram nya itu, di ambil oleh rakan selebriti media sosialnya Azfar Heri yang juga merupakan YouTuber dan usahawan muda.

Melihat penampilan Imran yang ringkas dan bersahaja itu mendapat perhatian orang ramai di media sosial, rata-rata ramai yang memberi komen tentang penampilan Imran dan ada juga yang mengatakan gaya Imran seperti Taehyung dari BTS.

“Stail anda dah macam Taehyung. Boleh tahan” komen mereka

Sekadar info, Imran Bard atau nama penuhnya Muhammad Al Imran Badaruddin juga pernah terlibat sebagai model ‘cat walk’ bagi pertunjukan fesyen Hatta Dolmat dan gayanya sebagai model peragaan mendapat pujian ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diana Amir Gembira Dapat Bingkai Asmaul Husna Sebelum Terbang Ke Tanah Suci

Pelakon dan pengacara, Diana Amir mengucapkan terima kasih di Instagram nya kepada The Rehal kerana menghadiahkan bingkai Asmaul Husna kepadanya sebelum berangkat ke tanah suci bagi menunaikan ibadah umrah bersama keluarga.

Diana mengucapkan terima kasih menghadiahkan bingkai Asmaul Husna tersebut dan meluahkan rasa gembira dan kagum melihat produk baru dari The Rehal itu.

“Alhamdulillah hari ni rezeki Diana sebelum nak bertolak ke tanah suci, dapat frame AsmaulHusna, produk terbaru daripada @therehalofficial . Sangat-sangat cantik mashaAllah, semoga sentiasa dihiasi juga dihati ini kecintaan pada الخالق

Diana punya acrylic warna silver, ada beberapa warna lagi, boleh ke ig @therehalofficial k? Jazakallah Khairan” tulisnya

Melihat muatnaik tersebut, ramai menitipkan ucapan alhamdulillah kepada Diana kerana menerima bingkai nama-nama Allah tersebut dan ada juga yang mendoakan agar perjalanan Diana ke tanah suci dipermudahkan.

“Semoga dipermudahkan segala urusan Diana”

“Alhamdulillah. Selamat berangkat kak @dianaamir dan keluarga ke tanah suci. Semoga mendapat umrah yang mabrurah InsyaAllah” komen mereka

Sekadar info, The Rehal bukan saja menghasilkan rehal ukiran tulisan jawi dan rumi yang eksklusif tetapi juga banyak pilihan produk seperti bingkai Asmaul Husna yang dimiliki Diana.

Apa pun semoga Diana Amir dan keluarganya dipermudahkan urusan melakukan ibadah umrah.


[VIDEO] Aliff Syukri & Keluarga Lari Bertempiaran! Rumah Secara Tiba-Tiba Terbakar

Jutawan kosmetik, Dato Seri Aliff Syukri dan keluarga berdepan dengan detik cemas apabila salah satu bilik di rumah banglo mereka terbakar pada Rabu.

Menerusi sebuah hantaran di Instagram, menurut Aliff dia menyifatkan kejadian tersebut sebagai sesuatu yang menakutkan apatah lagi seluruh isi rumah menjerit cuba menyelamatkan diri.

Dedah Aliff, ketika itu dia berada di dalam bilik air dan terkejut apabila asap kebakaran tersebut naik sehingga ke ruangan atas rumah mereka.

“Pengalaman yang amat menakutkan saya apabila mendengar jeritan dari anak-anak, pengawal, pembantu peribadi, pembantu rumah dan tukang kebun.

“Asap sampai naik ke atas, semasa itu saya sedang berak (buang air besar) sampai tak sempat nak cuci… tak perasan langsung terbakar.

“Ketika kebakaran itu, orang ketuk pintu (bilik air) dan saya menjerit sambil lari lintang pukang. Sampai tak cukup tanah nak lari, sudahlah rumah saya ni besar sangat,” katanya

Jelas usahawan ini, dia hanya memikirkan ingin selamatkan nyawa keluarga nya sahaja dan mengabaikan segala barangan mewah yang dimiliki.

“Saya lari tapi tak jumpa jalan keluar… waktu tu tuhan je tahu, saya hanya fikir nak selamatkan nyawa keluarga saya sahaja.

“Tak fikir dah jam mahal, rumah mahal… saya buntu dan mengelabah! Siapa nak video bahagian kedua, saya kongsikan ini,” ujarnya.

A post shared by Aliff syukri kamarzaman (@aliffsyukriterlajaklaris)

Dalam hantaran video itu, Aliff turut menunjukkan katil pada salah satu bilik di tingkat bawah rumahnya yang terbakar dan akan berkongsi video bahagian dua tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Hanya Tersenyum” – Hael Husaini Jawab Dakwaan Jalani Pembedahan Wajah

Hanya kerana kelihatan semakin kacak, penyanyi dan komposer popular, Hael Husaini dituduh melakukan pembedahan plastik untuk tampil sedemikian.

Menjawab dakwaan tersebut, Hael berkata dia hanya mampu tersenyum dan akui kelihatan berbeza berbanding dahulu.

“Saya hanya mampu tersenyum saja, tak tahu nak cakap macam mana”

“Apa boleh saya katakan, makin usia kita meningkat usia semakin kita pandai menjaga penampilan diri.” kata Hael kepada Murai.my

Jelas pemilik nama penuh Hal Husaini Razmi ini, faktor umur antara sebab mengapa dia lebih mementingkan penampilan selain sering terikat dengan pelbagai komitmen sebagai seorang anak seni.

“Sebenarnya dulu mungkin saya tak pandai bab penampilan dan tak ada pasukan di belakang. Tetapi, Sekarang kerja-kerja saya diuruskan oleh mereka yang profesional mungkin itu sebabnya.

“Kalau dulu, saya pergi buat persembahan pun rambut sikat sendiri sekarang orang yang siapkan dan mengikut gaya terkini.” katanya

Menurut Hael, penampilan seharusnya seiring dengan kerjaya dan turut mendedahkan mempunyai perbelanjaan tertentu yang diuruskan oleh pihak pengurusan bagi aspek tersebut.

“Kalau perbelanjaan yang sebenar saya tidak tahu sebab ia diuruskan oleh pihak pengurusan. Sebelum ini saya ingatkan sebagai seorang penyanyi hanya memerlukan suara tetapi bila saya masuk ke industri dan belajar daripada selebriti senior bagaimana mereka menjaga penampilan, saya rasa saya perlu mengambil langkah itu dan apa-apa sahaja yang melibatkan perwatakan menarik di hadapan kamera” katanya lagi

Hael ditemui Murai.my di majlis perasmian Festival Ramadan Selangor 2022 (FESTIRA’22) di Pusat membeli belah Shah Alam Convention Centre (SACC) pada Rabu. Dalam festival yang akan datang tersebut, bakal dimeriahkan dengan persembahan penyanyi seperti Haiza, Nomad, Syafiq Nasser, Syahmi Irfan, Aliff Iskandar dan Aufahanie.


“Macam Zul Ariffin”- Netizen Berteka-Teki Dengan Video ‘One Step Closer’ Ruhainies

Pelakon, Ruhainies telah berkongsi  sebuah video yang telah mencetuskan pelbagai persoalan netizen.

Menerusi hantaran di Instagram, video yang dimuatnaik Ruhainies itu menunjukkan dia sedang memakai inai di jari dan berlari sambil dikejar oleh seorang jejaka misteri dari belakang, sekaligus mencetuskan tanda tanya ramai.

“A night to remember. One step closer”- tulisnya

Susulan itu, pelbagai spekulasi telah dibuat oleh netizen termasuk beranggapan jejaka misteri tersebut merupakan pelakon kacak, Zul Ariffin. Malah, ada yang berpendapat video itu hanya sekadar publisiti untuk melancarkan produk baharu.

“Memang Zul Ariffin pon. Cuma tak pasti #onsetepclose ini cerita atau kisah benar.”

“Tengok badan pun dah tahu macam Zul Ariffin.” komen mereka

Walabagaimanapun, sehingga kini Ruhainies masih belum memberikan sebarang kenyataan mengenai jejaka misteri yang ditampilkan dalam videonya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


TV Al-Hijrah Ada Sebab Jemput Kak Long 7E, Segalanya Terungkai Dalam Program ‘Trending’

Baru-baru ini, stesen televisyen Al-Hijrah dikecam ramai netizen berikutan menjemput seorang wanita yang dikenali sebagai Kak Long 7E menjadi tetamu rancangan terbitan mereka,Trending.

Susulan itu, Ketua Pegawai Eksekutif TV Al-Hijrah, Namanzee Harris tampil menjelaskan dengan lebih lanjut mengenai kontroversi tersebut. Menurut Namanzee, program Trending bersifat terbuka dengan mengundang sesiapa sahaja sebagai personaliti.

Namun, hanya kerana sekeping foto yang dimuatnaik di media sosial yang menunjukkan Kak Long atau nama sebenarnya Wan Noor Baizura diundang sebagai tetamu bersama beberapa panel yang lain telah mencetuskan salah faham dikalangan netizen dan tular di media sosial.

Jelas Namanzee, intipati program itu lebih ke arah mendidik dimana Kak Long telah diberikan nasihat serta tips untuk menjadi individu yang lebih bertanggungjawab.

“Rancangan ini berbeza dengan program televisyen lain kerana kita mengangkat isu tular dan bagaimana seorang Muslim sepatutnya berinteraksi terhadap isu-isu tular. Kami melihat individu tersebut menzahirkan permohonan maaf secara umum.

“Jadi kami pula perlu membawakannya ke hadapan kerana sebagai matlamat program kita perlu melihat bagaimana orang Islam memberi reaksi kepada isu itu. Kami datangkan Ustazah Isfadiah untuk membicarakan dan pada rakaman yang tidak sempat kami siarkan memang apa yang berlaku adalah tazkirah daripada ustazah kepada individu itu. Apa yang salah, apa yang tidak patut dan apa yang perlu dilakukan.” kata Namanzee kepada Murai.my

Bagaimanapun, TV Al-Hijrah membuat keputusan untuk menangguhkan sementara waktu episod tersebut.

“Program itu kami tidak akan hentikan sebaliknya episod yang menampilkan individu itu sahaja ditangguhkan. Rancangan itu sendiri akan diteruskan dengan pengisian yang berbeza”

“Program Trending telah mengangkat begitu ramai unsung heroes. Kita pernah tunjuk episod petugas barisan hadapan, bomba dan ramai lagi. Tetapi ia tidak viral seperti isu ini. Kami berlapang dada dengan apa yang berlaku” katanya

Namanzee ditemui Murai.my di majlis pelancaran kempen Ramadan Syawal 1443H dan aplikasi terbaharu TV AlHijrah yang diadakan di Hotel Premiera, Kuala Lumpur pada Rabu. Terdahulu, Al-Hijrah tampil dengan sebuah kenyataan media menjelaskan isi kandungan program tersebut dan menafikan dakwaan mengangkat Kak Long sebagai seorang ikon dan mencari publisiti semata-mata.


Michael Ang Puji MV Vida, Anggap Ada Kelas Tersendiri

Pengarah terkenal, Michael Ang tampil memberi komen terhadap muzik video jutawan kosmetik terkenal Dato Seri Vida (DSV),  berjudul Ku Ikhlaskan yang telah dilancarkan di laman Youtube baru-baru ini.

Menerusi sebuah hantaran di Instagram, Michael mengakui MV tersebut mempunyai  DSV merupakan kelas dan konsepnya yang tersendiri. Malah. Michael turut memuji lirik lagu Ku Ikhlaskan yang disifatkannya terbaik.

“Salam semua. Saya harus lakukannya dengan filter ini. Ok i kena mengakui muzik video @datoserivida memang kelas n looks good n berkonsep! Lirik lagu best!”- tulis Michael

Tambahnya lagi,sestengah pihak akan tetap mengecam setiap tindakan Vida walaupun hakikatnya muzik video itu sangat bagus. Selain itu, dia turut meminta Vida untuk sentiasa bersabar dengan setiap kecaman yang diterima.

“Apa-apapun akan orang kutuk walaupun hakikat ok! Sabar la ya makcik ya. Luv u and all the best!”-katanya

A post shared by Michael Ang (@michaelang38)

Tinjauan Murai di ruangan komen hantaran pengarah terkenal ini mendapati rata-rata netizen turut bersetuju dengan pendapat Michael. Namun, ada yang berpendapat kualiti nyanyian Vida masih banyak perlu diperbaiki.

“MV dia memang letopss..Cuma suara tu auto tune terlalu nampak sangat.”

“Suara DSV macam suara artis 80-an gitu kan.”

“Ok. Setuju. Cantik dan best cuma yang telekung tu tak sesuai la. Tak tau la mungkin kat Malaysia tak biasa kot. Kalau kat Arab memang onzz.”

“Konsep MV memang bagus namun nyanyian dia masih banyak benda perlu diperbaiki. Tak dengar ke auto tune atau pura-pura tak dengar.” – komen mereka

Sekadar info, MV lagu Ku Ikhlaskan ciptaan Amy Ukays dan Vida itu telah menelan belanja sebanyak RM400,000 dan menjalani penggambaran selama lima hari sekitar Kuala Lumpur dan Genting Highlands.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tapi Lakonannya Tak Macam Influencer ‘- Nad Zainal Puji Bakat Luar Biasa Wan Raja

Pelakon veteran berbakat, Nad Zainal berkongsi pandangannya tentang lakonan hero dalam drama Dendam Seorang Isteri terbitan Radius One Production di Instagram mencuri perhatian ramai.

Dalam penulisan Nad di Instagram, aktres ini meluahkan rasa seronok berlakon dengan Wan Raja yang membawa watak Harris dalam drama Dendam Seorang Isteri.

Nad turut memuji Wan Raja mempunyai bakat sebagai pelakon, apatah lagi setiap adegan yang dilakonkan bersama sangat semulajadi dan bersyukur dapat digandingkan dengan hero yang bijak melakonkan watak yang diamanahkan.

“Seronok berlakon dengan hero berbakat besar.. subtle je dia bagi tiap dialog. Tak rasa macam berlakon dengan kayu cendana. Tak penat.. Gembira!! Terima kasih @wanraja seronok berlakon natural-natural.

Walaupun dia dah ada TikTok.. Tapi lakonannya tak macam influencer.. Lakonannya mencerminkan dari mana dia datang.. Dari pentas teater.. Berisi tiap dialog dia lontar.. Bukan macam angin kosong.. Mendatar cepat nak habis..

Seronok.. Kami dengan @fashasandha tiap hari bersyukur digandingkan dengan hero bijak.. Hargailah bakat sebenar.. Tolong semua.. Terima kasih” tulisnya

Melihat hantaran Nad di media sosialnya itu, ramai yang memberi komen dengan mengatakan rasa setuju dengan pandangan yang dikongsikannya di Instagram.

“Benar.. Daebak lakonan dia dari dulu lagi.. Lakonan bersahaja.. Kalau watak antagonis lagi lah..Superb..”

“Saya memang suka Wan Raja sejak dari tele Menantu Mami lagi. Dia pandai berlakon. Pandai tackle situasi. Ada ilmu” komen mereka

Sekadar info, drama adaptasi versi Malaysia ini menampilkan ramai barisan pelakon berbakat sebagai peneraju seperti Nad Zainal, Fasha Sandha, Wan Raja, Aidit Noh. Ziema Din dan ramai lagi.

Saksikan drama Dendam Seorang Isteri yang kini mula bersiaran bagi slot Tiara di Astro Prima (saluran 105) setiap hari Isnin hingga Jumaat, jam 6.00 petang.


Shahrulezad Titip Pesanan Kepada Pelakon Berlatar Belakang Teater Untuk Tidak Terlalu ‘Over’

Pengarah dan penerbit Radius One Production, Shahrulezad Mohameddin  memberikan pendapat mengenai dilema yang dihadapi oleh seorang pengarah drama televisyen apabila mendapat pelakon yang mempunyai latar belakang teater.

Menerusi hantaran di Instagram, Shahrulezad menceritakan bahawa setiap pelakon yang mempunyai latar belakang teater yang ditemuinya, bersifat suka ‘buka besar’ dan kadangkala kelihatan terlalu beria apabila di hadapan kamera.

“Dilema seorang pengarah drama tv bila dapat pelakon yang teater background. Acapkali bila abam dapat seorang pelakon yang mempunyai background teater yang pekat.

Pelakon tersebut suka ‘bukak besar’ bila bermain di depan kamera. Dia akan berlakon dengan segala method penuh jiwa raga dia sehinggakan kadang-kadang kelihatan beria-ria dan over di depan kamera.

Aura lakonan yang terlalu kuat sampai kita yang menonton akan jadi penat dan kadangkala annoyed. Kalau marah tu marah yang menjerit-jerit sampai habis bergoyang tubuh, Kalau sedih tu, sedih yang melampau-lampau sampai habis air mata dan hingus kering jadinya.”- dedah Shahrulezad

A post shared by shahrulezad mohameddin (@budakijat)

Tambahnya lagi, sebagai pelakon  drama televisyen mereka seharusnya bijak mengawal diri dan tidak boleh terlalu memberi apabila berlakon di hadapan kamera.

“Pelakon TV kena pandai self control. Dia tak boleh naik sheikh bila berlakon. Ni bukan kuda kepang sampai kita kena naik sheikh. Bila berlakon tv kena faham berlakon kena dari dalam. Dari pemahaman watak. Dari motivasi setiap scene.

Bila pelakon faham watak & bermain dari dalam InsyaAllah aura lakonan itu akan keluar secara bersahaja dan au naturale. Shot close up akan nampak cantik dan subtle permainannya. Tak nampak terlalu beria dan di buat-buat sebab dia berlakon dari dalam.”-  katanya

Di akhir hantarannya, Shahrulezad turut menitipkan pesanan buat semua pelakon teater yang mahu terjun ke dunia lakonan televisyen atau filem untuk berhati-hati dengan kaedah lakonan mereka. Hal ini kerana jika tersilap langkah, mereka akan dikatakan “over acting” oleh pihak terlibat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Genap Lima Tahun Tanpamu”-Nora Ariffin Titip Doa Buat Arwah Suami

Hari ini (24 Mac 2022) genap lima tahun suami kepada penyanyi terkenal, Datuk Nora Ariffin  yang juga komposer terkenal, Johan Nawawi meninggal dunia akibat serangan jantung.

Menerusi hantaran di Instagram, Nora dilihat memuatnaik foto keluarga mereka sewaktu bercuti suatu ketika dahulu berserta kapsyen yang menyentuh hati buat arwah suaminya.

“24/3/2022 Genap 5 tahun tanpamu. Doa kami tidak pernah putus. Kami akan sentiasa menyayangi & merinduimu Pa”-tulis Nora

Di kesempatan itu, Nora turut menitipkan pesanan buat dirinya untuk menerima hakikat bahawa tidak ada yang berlaku tanpa izin Allah SWT.

“Pesanan diri. Satu-satunya cara untuk menghentikan kesakitan dalam hidup kita adalah dengan menerima hakikat bahawa tiada apa yang berlaku tanpa izin Allah Swt. REDHA.”- katanya

A post shared by DATUK NORA ARIFFIN (@itsnoraariffin)

Di ruangan komen, rata-rata peminat dan rakan selebriti menitipkan doa buat arwah suami Johan dan  ada diantara mereka yang merasakan masa berlalu begitu pantas sejak komposer itu menghadap Ilahi.

“Alfatihah..Sekejapnya masa berlalu dah 5 tahun. Rasa macam baru je arwah pergi.”

“Orang yang baik terhadap keluarga terutama anak isteri sendiri selalu Allah Taala sayang. Semoga arwah ditempatkan di kalangan orang-orang beriman” komen mereka

Sekadar info, Allahyarham Johan telah meninggal dunia pada 24 Mac 2017 pada usia 52 tahun akibat serang jantung.

Selepas empat tahun menjadi ibu tunggal, Nora telah selamat bergelar isteri kepada Pensyarah Kanan, Jabatan Fiqh & Usul, Universiti Malaya, Dr Rushdi Ramli yang juga sahabat Allahyarham Johan sejak kecil.


“Banyak Berjasa Sepatu Ni”- Kasut Terbelah Dipakai Fazura Curi Perhatian Peminat, Jenama Apa Tu?

Pelakon, penyanyi dan usahawan jelita, Nur Fazura memuatnaik video pendek yang memaparkan kasut tumit berwarna nude yang dipakai mempunyai masalah di bahagian tapak kasut.

Menerusi entri di Instagram nya, Fazura hanya menulis kapsyen ringkas sebagai tanda memberitahu tapak kasutnya sudah terbuka.

“Teruskan kak Faz.. (emoji muka terbalik) #terbelahsudahsepatuku” tulisnya

Melihat video tersebut, ramai peminat Fazura meluahkan rasa terpegun melihat jenama kasut yang dipakai selebriti jelita tersebut.

“Banyak berjasa sepatu ni.. Ke sana ke sini…”

“Cantik pump.. nampak Christian Louboutin. Suka”

“Ini mahal. Ini tapak merah. Ini kasut berdarah” komen peminat

Menerusi carian Murai my di Instagram Fazura, ini antara foto usahawan dan selebriti ini di lihat memakai kasut yang sama setelah berhijrah.

Walaupun mahal tapi tahan lama, bak kata pepatah “alah membeli, menang memakai” betul tak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rupa-Rupanya..” – Shahida Dherbs Dedah Punca Rumah Banglo Terbakar

Dalam artikel pagi Murai my ada menyiarkan berita rumah banglo mewah milik Datuk Seri Aliff Syukri dan Datin Seri Nur Shahida Mohd Rashid terbakar pada hari Rabu semalam.

Menerusi muatnaik terkini di Instagram milik isteri jutawan kosmetik, Shahida, beliau berkongsi punca sebenar kebakaran berlaku adalah kerana meletakkan power bank yang panas selepas dicas di atas katil.

Menurut Shahida, dia tidak menyangka benda kecil seperti itu boleh menjadi punca kebakaran berlaku di dalam bilik pekerjanya dan menasihati agar orang ramai juga berhati-hati.

A post shared by Nur Shahida Mohd Rashid (@shahidadherbs)

Ya Allah syukur lah nasib perasan sebab ada bau asap.. Rupa-rupanya punca dia dari power bank.. Kau orang hati-hati ya kadang-kadang kita tak sangka benda kecil pun jadi punca.. Jangan pula kata saya gimik nak bakar rumah buat content….

Bilik staff saya, Idris yang terbakar.. Lepas ni power bank kalau tengah panas-panas lepas cas jangan letak atas katil semua.. Alhamdulillah kami semua selamat.. Yang paling kecoh @aliffsyukriterlajaklaris …. Api dah padam baru dia nak telefon bomba.” tulisnya

Melihat hantaran Shahida di media sosial, ramai yang memberi komen mengucapkan rasa syukur kerana tiada kemalangan jiwa berlaku keatas keluarga jutawan kosmetik tersebut dan mengambil ikhtibar pengajaran atas apa yang berlaku.

“Baik-baik saja semuanya. Nasib baik tak ada kemalangan jiwa”

“Alhamdulillah.. Allahuakbar bahaya kan power bank.. Mungkin cas terlalu lama rasanya.. Bateri dia terlalu panas kot kan..”

“Alhamdulillah nasib tak ada benda lain berlaku.. Risau malam nak cas telefon pun tak berani.. Mesti matikan dulu cas baru tidur” komen mereka.

Dalam hantaran Shahida menjelaskan di dalam kediamannya ada alat pemadam api namun disebabkan panik tidak terlintas untuk menggunakan alat tersebut sebalik mencari air untuk memadam kebakaran. Apa pun syukur keluarga jutawan kosmetik ini selamat dan kebakaran berjaya dipadam.


[VIDEO] Aksi Comel & Unik Pengarah Urusan Mydin Perkenalkan Klinik Gigi Jadi Tumpuan

Tular di media sosial rasmi Mydin yang memuatnaik video pemilik gedung pasaraya gergasi Mydin Malaysia, Pengarah Urusan Mydin Dato Wira Dr Haji Ameer Ali Mydin curi tumpuan orang ramai.

Dalam video yang dimuatnaik tersebut, Dato Ameer di lihat tampil bersahaja dan ceria memperkenalkan klinik gigi yang dikenali sebagai My Senyum yang dilancarkan di salah satu cawangan Mydin.

A post shared by MYDIN Malaysia (@mydinmalaysia)

“Ada yang nak periksa gigi ke tu? Pergi je @mysenyumhq kat MYDIN ni. Pasti gigi cantik lepasni!”

Melihat video yang dimuatnaik di Instagram Mydin, ramai pengguna media sosial memberi komen diruangan komen posting dengan mengatakan cara Dato Ameer memperkenalkan klinik tersebut sangat sempoi dan kreatif.

Sekadar info, klinik My Senyum yang diperkenalkan oleh pemilik gedung pasaraya gergasi Malaysia ini berada di pasaraya Mydin cawangan Subang Jaya dengan tawaran promosi dari 25 Mac sehingga 27 Mac 2022. Bertuah warga sekitar Subang Jaya, lepas membeli-belah boleh buat periksaan gigi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iftar ‘Bangsar-wan’ Di Knowhere Bangsar Menjanjikan Sajian Istimewa Dari Bazar Ke Meja Makan

Knowhere Bangsar, sebuah restoran gabungan Malaysia dengan masakan kontemporari, memperkenalkan “Iftar Bangsar-wan” dengan menu ala-carte terkini dipenuhi dengan cita rasa hidangan bazar Ramadan terbaik Malaysia sempena sambutan ini Ramadhan yang mulia ini.

Ketika berpuasa di bulan Ramadhan ini, sudah pastinya umat Islam mengambil peluang untuk medekatkan diri dengan tuhan. Antara bahagian menarik lainnya tentang Ramadhan adalah hidangan yang menyelerakan untuk buka puasa dari bazar ke meja makan untuk dinikmati seluruh keluarga.

Dan kali ini Knowhere Bangsar telah menjanjikan sesuatu menarik dalam sajian anda ketika berbuka puasa. Nikmati hidangan ‘kayangan’ bersama rakan dan keluarga pada Ramadan ini dengan ‘Iftar Bangsar-wan’ — menu ala carte yang cukup hebat dan hidangan buka puasa yang paling digemari di rakyat Malaysia dengan menggunakan bahan & teknik utama dari bazar.

Jom lihat menu apa yang menarik  untuk “Iftar Bangsar-wan” ini.

Menu berbuka puasa Knowhere Bangsar tersedia dari 2 April 2022 hingga 2 Mei 2022 & untuk dine-in ataupun take-away. Penghantaran disediakan ke kawasan seperti Putrajaya, Shah Alam, dan Rawang, dengan bayaran penghantaran yang ditetapkan Tempahan boleh dibuat melalui WhatsApp di +6010-2202358.


“Alhamdulillah Dah Kena Tangkap”-Anzalna Bersyukur Pengasuh Dera Kanak-Kanak Dipenjara

Pelakon, Anzalna Nasir menitipkan rasa syukur selepas  mahkamah telah menjatuhkan hukuman penjara dua tahun kepada seorang warga Indonesia selepas mengaku salah mendera seorang kanak-kanak lelaki berusia setahun di bawah jagaannya tahun lalu.

Menerusi Insta Stories, Anzalna menitipkan pesanan kepada orang ramai untuk tidak takut membuat laporan polis apabila berlakunya penderaan terhadap kanak-kanak.

“Alhamdulillah dah kena tangkap! Lepas ni kalau nampak depan mata berlakunya penderaan terhadap anak kecil jangan takut untuk buat laporan polis!”- tulis Anzalna

Tambah Anzalna,  dia turut berasa berang kerana menyifatkan individu seperti itu seharusnya tidak diberikan peluang dan harus dimasukkan ke dalam penjara.

“Orang macam ni memang patut kena sumbat dalam penjara, jangan bagi peluang.”- katanya

Memetik laporan dari Harian Metro, baru-baru ini seorang wanita warga Indonesia dijatuhi hukuman penjara dua tahun oleh Mahkamah Sesyen selepas mengakui salah mendera seorang kanak-kanak lelaki berusia setahun di bawah jagaannya tahun lalu.

Tertuduh juga akan dihantar pulang ke negara asal selepas menjalani hukuman itu kerana turut melakukan  kesalahan mengikut Seksyen 6(3) Akta Imigresen kerana tidak mempunyai dokumen perjalanan yang sah.


Selepas Rumah Terbakar, Anak Lelaki Aliff Syukri Terpaksa Dikejarkan ke Hospital

Selepas berdepan detik cemas apabila salah satu bilik di rumah banglo mereka terbakar pada Rabu, pasangan usahawan  kosmetik, Dato Seri Aliff Syukri dan Datin Seri Shahida diuji dengan salah seorang anak lelaki mereka terpaksa dikejarkan ke pusat perubatan.

Menerusi hantaran di Instagram, Shahida dilihat memuatnaik foto bersama anak lelakinya, Ibraheem Adham,10, yang sedang terlantar di atas katil berserta kapsyen yang menitipkan doa agar diberikan kesembuhan dengan cepat. Bagaimanapun, dia tidak mendedahkan punca sebenar anak lelakinya itu terpaksa dikejarkan ke pusat perubatan.

“Get well soon my boy @baemadham_terlajaklaris”-tulis Shahida

A post shared by Nur Shahida Mohd Rashid (@shahidadherbs)

Tinjauan Murai.my di hantaran akaun media sosial Ibraheem atau disapa sebagai Baem menyatakan punca kanak-kanak tersebut dimasukkan ke hospital adalah kerana berasa sakit pada perut sewaktu perjalanan ke sekolah.

“Baem taktahu masa pergi sekolah tadi. Tiba-tiba Baem rasa sakit sangat. Sampai takboleh nak bangun. Awak semua doakan baem cepat sembuh ya. Sekarang baem berada di hospital.”-tulis pengendali akaun Ibraheem

A post shared by Ibraheem Adham (@baemadham_terlajaklaris)

Di Ruangan komen, ramai pengguna laman itu menitipkan doa agar Baem diberikan kesembuhan dengan cepat.

“Semoga cepat sembuh Baem..InsyaAllah..Aminn.”

“Semoga cepat sihat sihat seperti sedia kala..Aamin Ya Robb”

“Take care Baem! Semoga Allah permudahkan segala untuk baem ye..Aamin” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Jadi Tetamu Jemputan Kongsi Kisah Rumah Tangga, Shuk Sahar Dikecam Netizen

Nama pelawak, pelakon, dan pengacara Shuk Sahar kembali menjadi sebutan netizen. Ia susulan selepas selebriti itu  diundang menjadi tetamu jemputan dalam sebuah program bual bicara yang dihoskan oleh pengacara nombor satu Malaysia, Datuk Aznil Nawawi.

Menerusi hantaran di akaun Instagram rancangan tersebut, Shuk dilihat sedang ditemu bual oleh Aznil atau dikenali ramai sebagai Pak Nil  mengenai kisah rumah tangganya yang pernah bergolak sebelum ini disebabkan isu curang.

Walaubagaimanapun, pemilihan Shuk sebagai tetamu undangan telah mencetuskan kemarahan dalam kalangan netizen yang berpendapat stesen televisyen tersebut hanya mahu mengejar rating semata-mata. Malah ada yang berpendapat isteri kepada Shuk, Rossa Sera yang seharusnya menjadi tetamu jemputan program itu.

Terdahulu, Shuk menjadi perhatian ramai berikutan beberapa dakwaan dia pernah berlaku curang dengan isterinya, Rossa atau nama sebenarnya Rossalennah Natassiah Asshaferah yang pernah tampil mendedahkan bukti.

Sekadar info, Shuk dan Rossa mendirikan rumah tangga pada 2015 dan dikurniakan dua cahaya mata perempuan, Nur Qurratu Ain, 5, dan Nur Assifati Aimi yang kini berumur dua tahun.


Selebriti Popular Meriahkan Festival Ramadan Selangor 2022

Penyanyi popular seperti Haiza, Nomad, Syafiq Nasser, Syahmi Irfan, Aliff Iskandar dan Aufahanie bakal memeriahkan Festival Ramadan Selangor 2022 bermula 3 April 2022.

Bertemakan Cahaya Festira , festival Ramadan Selangor atau ringkasnya dipanggil Festira anjuran PKNS Real Estate (PREC), dijangka bakal merancakkan ekonomi usahawan di negeri pasca pandemik Covid-19 dan menjadi antara festival Ramadan terbesar di Malaysia.

Selain persembahan, Festira 2022 turut diserikan dengan bazar selebriti daripada artis popular seperti Bob Yusof, Anzalna, Shuib serta ramai lagi. Serentak dengan itu, lebih 500 peniaga menjalankan perniagaan mereka. Dari gerai yang menjual pelbagai pilihan busana untuk persiapan Aidilfitri, sehinggalah Bazar Ramadan yang menyajikan pelbagai pilihan juadah untuk berbuka puasa.

Festira 2022 turut membawakan ceramah hujung minggu yang akan disampaikan oleh pendakwah dan juga personaliti TV n terkenal seperti Ustaz Safwan Idris dan Imam Muda Nazrul. Lebih menarik tahun ini juga bakal menampilkan adik Qalif Nasurdin, seorang tahfiz berusia 13 tahun, yang sedang menuntut di Maahad Tahfiz Ibnu Sina, Kulim, Kedah.

Di PKNS Bangi, pengunjung bakal dihiburkan dengan persembahan Buskers Kerohanian yang diadakan setiap petang, bermula 8hb Mac 2022 dari jam 5.00 petang hingga 9.00 malam.

Selain itu, kesemua ciri-ciri tradisi festival ini seperti program bubur lambuk, kaunter zakat dan wakaf, serta penyediaan ruang solat yang besar dan selesa termasuk solat tarawih masih diteruskan.


Nurulhidayah Titip Pesanan Selepas Disangka Anak Kepada Dato Onn Hafiz

Aktivis, Datuk Nurulhidayah Ahmad Zahid meluahkan rasa kecewa terhadap seorang warganet di media sosial yang memberikan maklumat palsu mengenai bapanya, Datuk Seri Ahmad Zahid Hamidi yang dikatakan telah dilantik sebagai Menteri Besar Johor baru-baru ini.

Menerusi Insta Stories, Nurulhidayah berkongsi tangkap layar Direct Message (DM) daripada seorang warganet yang memberitahu melihat bapanya telah dilantik sebagai Menteri Besar Johor kononnya dari  hantaran media sosial milik Sultan Johor.

“Saya ikuti cerita Puan Nurul serba sedikit. Namun tidak selalu. Dan apabila saya lihat di page Sultan Johor, ayah Puan Nurul dilantik sebagai Menteri besar Johor”- tulis netizen tersebut

Anak kepada Presiden UMNO ini kemudian membalas DM tersebut dengan menyatakan bahawa netizen tersebut telah salah sangka dan berseloroh Menteri Besar Johor, Dato Onn Hafiz yang masih muda tidak mungkin sebaya dengan bapanya.

“Waalaikumussalam, saya rasa puan salah maklumat ni. Dato Onn Hafiz bukan ayah saya. Mana mungkin ayah saya sebaya dengan saya”-Balas Nurulhidayah

Jelasnya, dia enggan mendedahkan identiti warganet yang telah menghantar DM padanya. Malah, tujuan dia berkongsi di Insta Stories untuk memberi pengajaran kepada orang ramai untuk mendapatkan maklumat yang sahih sebelum mahu menyampaikan sesuatu.

“Saya tak dedahkan siapa pun yang DM. Tujuan saya share agar dapatkan maklumat yang sahih sebelum kita hendak sampaikan sesuatu. Kadang-kadang kita suka ambik dan petik dari sesuatu yang tak sahih”-Jelas Nurulhidayah

Di akhirnya hantarannya itu, Nurulhidayah akui tidak berasa marah namun kecewa dengan sesetengah pihak yang gemar mempercayai sesuatu perkara yang tidak sahih.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nenek Vogue! Didie Alias Kini Jadi Duta Produk Kecantikan

Selebriti verstail, Didie Alias telah membuktikan dirinya terus relevan dan meniti populariti menerusi pelbagai pencapaian.

A post shared by Didie Alias (@ladydidiemsia)

Terbaru, pelakon yang berusia 50 tahun ini telah dipilih menjadi duta produk kecantikan dan gaya hidup AISEL. Menurut pengasasnya, Madam Aisel pemilihan Didie adalah kerana karakter dan penampilan diri selebriti itu yang tersendiri serta bersifat ikonik.

“Perlantikan Didie sebagai duta AISEL ialah paling tepat mewakili produk ini. Bila tengok Mami orang boleh tahu produk saya kuat seperti personaliti Mami sendiri.

“Saya berharap, produk keluaran Aisel boleh membantu semua kekal cantik dan aktif walaupun sedang meningkat usia,” katanya.

Bagi Didie atau lebih mesra disapa Mami, semua yang diterimanya adalah rezeki hasil kerja keras dalam persada dunia seni sejak lebih tiga dekad. Malah, nenek muda ini juga tidak menolak ia merupakan rezeki anak dan cucunya.

“Alhamdulillah dengan kepercayaan yang diberikan dan rezeki tidak putus dari Allah. Bagi Mami setiap usaha ada ganjarannya.

“Macam produk ini, Mami sendiri ambil tahu dan cuba lebih tiga bulan sebelum bersetuju untuk menjadi duta. Malah memang gunakannya secara praktikal,” katanya.

Bercakap mengenai mandat yang diberi, Didie berkata akan menjadi wakil dan mempromosikan produk itu dalam kalangan orang industri, keluarga, peminat dan semua peringkat umur sebaik mungkin.

“Kami juga akan adakan siri jelajah serta CSR sepanjang kerjasama dalam tempoh enam bulan,” katanya.

Untuk info, ketika ini dua produk penjagaan wajah yang menjadi tarikan di AISEL iaitu Premium Bright -Up Ampoule dan juga AISEL Dual Beauty Balm.

AISEL diambil daripada perkataan dalam Bahasa Azerbaijan yang membawa maksud pantulan cahaya bulan di permukaan air. Produk keluaran AISEL diperbuat sepenuhnya dari bahan semula jadi, seperti ekstrak tumbuh-tumbuhan hijau sepertiteh hijau, pegaga, biji bunga teratai, kulit beras, dan shea butter.


Fazley Yaakob Bukan Diva! Ada Sebab Pilih Jenama Untuk Berkolaborasi

Umum sedia maklum bahawa Datuk Fazley Yaakob merupakan seorang figura yang verstail. Setelah menempa nama sebagai pelakon dan penyanyi, identiti nya sebagai seorang cef yang disegani juga seiring dengan pencapaian yang dimiliki.

Terbaru, selepas bekerjasama dengan jenama rangkaian kopi terkenal, Starbucks, Fazley turut menjadi wajah istimewa beberapa jenama terkenal lain seperti Tony Roma’s dan Fish Manhattan.

A post shared by Dato' Fazley Yaakob (@fazleyyaakob)

Menyangkal dakwaan bersikap hidung tinggi dengan hanya memilih jenama-jenama terkenal untuk berkolaborasi, menurut Fazley dia terbuka untuk menjalinkan kerjasama dengan semua pihak.

Namun begitu, jelas Fazley dia akui agak cerewet meletakkan syarat untuk bekerjasama. Ini kerana dia mementingkan pemahaman serta idea yang ingin ditampilkan di dalam sesebuah produk jenama itu sebelum bersetuju dengannya.

Dedah Fazley, dia pernah ditawarkan untuk bekerjasama dengan beberapa jenama popular namun terpaksa menolaknya kerana tidak mencapai idea bersama.

“Jujur saya cakap, saya tidak memilih jenama besar atau kecil. Saya pernah bekerjasama dengan sekecil-kecil jenama sebagai contoh jumlah pengikut Instagram baru 9 orang dan saya pernah bekerjasama dengan jenama yang mempunyai jutaan pengikut.

“Bagi saya, bukan jenama yang saya cari tetapi ketelusan untuk bersama saya. Ada jenama besar lain yang ingin bekerjasama dengan saya tetapi bila saya bagi idea mereka tidak mahu saya ubah idea mereka. Syarat saya, nak bekerjasama kena benarkan saya masuk dapur dan nak guna muka saya semata-mata jarang saya terima.” kata Fazley kepada Murai.my

Tambahnya, jenama tersebut juga perlu terbuka untuk menerima sebarang pandangan daripadanya bagi tujuan penambahbaikan selain mengutamakan keserasian diantara kedua-dua belah pihak.

“Apabila memilih jenama, saya sangat terperinci dan tak akan ambil sembarangan . Yang pertama produk jenama itu perlu saya pernah rasa dan yakin. Kedua, mereka terbuka dengan idea yang diberikan oleh saya dan ketiga jenama itu perlu sudi untuk ditegur dan kritikan yang membina.

“Bermaksud, kalau saya bekerjasama dengan jenama-jenama tertentu dan saya rasa perlu ada penambahbaikan serta mereka terbuka menerima teguran tersebut, itu yang saya mahukan.

“Kolaborasi ini ibarat perkahwinan di antara dua pihak. Idea saya dan idea sebuah lagi pihak. Saya tidak boleh mengubah sesuatu yang sudah terkenal pada mereka. Kolaborasi memerlukan keserasian dan pemahaman.” katanya

Fazley ditemui  ketika di majlis pratonton Ramadan Festive Blessing Tony Roma’s baru-baru ini. Dalam kerjasama tersebut, Fazley turut memperkenalkan beberapa menu hidangan istimewa Ramadan Tony Roma’s yang mendapat sentuhan peribadinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tiada Sijil Vaksinasi” – MySejahtera Dedah Cara Lapor Masalah Status Buat Penerima Vaksin Sinovac

Isu status vaksinasi dikalangan penerima vaksin sinovac semakin hangat diperkatakan, melihat di akaun Twitter MySejahtera juga telah mengeluarkan kenyataan berkaitan hal tersebut.

Di mana penerima vaksin primer sinovac bagi remaja berusia 18 tahun ke atas dan golongan warga emas berusia 60 tahun ke atas, yang tidak mengambil dos penggalak akan bertukar status vaksinasi daripada lengkap kepada tidak lengkap bermula 1 April 2022 nanti.

“Bermula 1 April 2022, status vaksinasi untuk penerima vaksin primer sinovac 18 tahun ke atas dan warga emas 60 tahun ke atas yang menerima semua jenis vaksin, akan bertukar daripada “Lengkap Vaksinasi” ke “Tidak Lengkap Vaksinasi” sekiranya tidak mengambil dos penggalak.”

Bermula 1 April 2022, status vaksinasi untuk penerima vaksin primer sinovac 18 tahun ke atas dan warga emas 60 tahun ke atas yang menerima semua jenis vaksin, akan bertukar daripada "Lengkap Vaksinasi" ke "Tidak Lengkap Vaksinasi" sekiranya tidak mengambil dos penggalak. (1/2) pic.twitter.com/0iVuRKujUo

— MySejahtera (@my_sejahtera) March 24, 2022

Dalam pada itu, MySejahtera juga turut memuatnaik infografik bagi menyelesaikan masalah yang dialami penerima vaksin sinovac yang telah mengambil dos penggalak tetapi tiada sijil digital keluar dalam profil aplikasi MySejahtera masing-masing.

Berdasarkan infografik, pengguna perlu buat laporan menerusi bahagian bantuan (Helpdesk) di dalam aplikasi MySejahtera dan memilih pilihan K bagi melaporkan masalah isu sijil status secepat mungkin.

Berikut cara melaporkan masalah berdasarkan perkongsian Murai my.

Penting bagi yang telah lengkap mengambil dos penggalak buat penerima vaksin primer sinovac untuk melaporkan masalah dengan kadar segera jika berlaku masalah berkaitan isu status vaksinasi dalam MySejahtera.


“Nasib Mamanya Tak Gila Harta” – Abby Abadi Dedah Pernah Dilamar Orang Kaya Dubai

Pelakon, penyanyi dan usahawan wanita, Abby Abadi memuatnaik satu perkongsian di Instagram yang mana menarik perhatian ramai di media sosialnya.

Perkongsian video meraikan hari lahir anak lelaki sulungnya Mohamed Danish Hakim pada Khamis, 24 Mac semalam, diselitkan sekali pendedahan kisah Abby selepas baru berpisah dengan Norman Hakim suatu ketika dahulu.

Dalam penulisannya, Abby teringat memori lama di mana dia pernah dilamar dengan orang tempatan yang kaya raya menetap di Dubai namun menolak kerana merasakan tidak sesuai.

“Sajalah kongsi, ada saru cerita ni.. Sebab tiba-tiba teringat. Boleh ya kongsi? Rilek-rilek je.. baca dengan tenang hehe..

Bila melihat kasih sayang papanya dengan anak3 ini, teringat waktu mula-mula berpisah dulu.. Saya laku keras juga lepas tu haha. Orang tu nak, orang ni nak.

Orang kaya ajak kahwin, macam-macamlah. Antara yang tak boleh lupa, ada orang kita yang dah kaya raya duduk di Dubai nak berkenalan/ajak kahwin..

Anak saudaranya rekomen. Saya taknak sebab tak taste dengan orang berusia. Tapi… Bayangkan kalau jadi dulu.. Jadi orang kaya Dubai dah anak3 ni dan tak jumpa dah dengan papanya ni.. Nasib mamanya tak gila harta.. Haha” tulisnya

A post shared by Abby Abadi (@abbyabadi_official)

Meski perjalanan hidup berliku, Abby tetap mensyukuri dengan perancangan yang telah diberikan oleh Sang Pencipta dan percaya ujian yang diberikan pasti ada hikmah disebaliknya. Dalam pada itu, Abby juga menyentuh soal didikan anak hendaklah berlandaskan al-Quran serta ajaran Islam.

“Apapun, perancangan ALLAH itulah yang terbaik. Bersyukur ALLAH masih panjangkan umur kami lagi untuk melihat anak3 ini membesar. Bahagia mereka ada mama, abah, papa, mummy. Sedikit pesanan dari saya, apapun keadaan, anak-anak yang ada jaga sebaiknya.

Kecil-kecil je susah sikit. Dah besar-besar nanti kurang-kurang ada kawan. Didik ikut acuan ALQURAN, ikut ajaran ISLAM, InshaALLAH, ALLAH bantu permudahkan.” pesannya

Perkongsian kisah Abby ini mendapat perhatian dan respon dari pengguna media sosial, rata-rata ramai yang memberi komen mengagumi selebriti tersebut. Malah ada juga yang mengatakan ramai yang berkenan kerana Abby merupakan seorang wanita yang cantik.

“Alhamdulillah.. Sangat kagum dengan kak Abby..”

“Betul-betul.. Ada hikmah disebaliknya..”

“Allah sebaik-baik perancang.. Semoga terus berbahagia ya kak Abby dan keluarga..” komen mereka

Dalam perkongsian tersebut, Abby juga mengatakan setiap apa yang berlaku ada hikmahnya dan ujian yang diberikan oleh Allah SWT adalah tanda kasih sayang terhadap hambanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Bangga Dan Puji Kerusi Rekaan Isteri Shah Rukh Khan Cantik

Siapa yang tidak kenal isteri kepada pelakon bollywood legenda Shah Rukh Khan, Gauri Khan yang merupakan seorang pereka dalaman, perabot dan juga arkitek yang berbakat di India.

Dalam muatnaik terkini Gauri, pereka berbakat besar ini menayangkan dua rekaan perabot yang unik dan kreatif di Instagram nya.

Melihat rekaan kedua-dua kerusi tersebut terdapat elemen tradisional dan juga moden, menerusi kapsyen ringkas Gauri rekaan yang dikongsikan merupakan idea serta konsep baru.

“Perlu jana idea baru dan bawa ke depan. #ourcreativespace #gaurikhandesigns Gabung beberapa konsep menyeronokkan bersama !!!” tulisnya

Melihat dua rekaan perabot yang dikongsikan Gauri di Instagram, ramai yang memberi komen meluahkan rasa bangga serta mengagumi idea rekaan isteri pelakon bollywood tersebut.

“Tabik puan. Tabik rekaan anda..Kami bangga mempunya pereka seperti anda”

Sekadar info, Gauri banyak berkolaborasi dengan syarikat arkitek terkenal dan antara projek yang dilakukan mendapat perhatian ramai adalah menjadi pereka dalaman untuk menara Trump di Mumbai, India. Bukan calang-calang isteri Shah Rukh Khan ni!


“Buang MySejahteruk”- Ustaz Abu Syafiq Anggap MySejahtera Membebankan

Satu perkongsian milik pendakwah bebas terkenal, ustaz Abu Syafiq tentang aplikasi MySejahtera menarik perhatian ramai pengguna media sosial di Instagram nya hari ini.

Abu Syafiq yang lantang bersuara berkaitan isu vaksinasi Covid-19 ini, mula menyentuh soal penggunaan aplikasi MySejahtera di media sosialnya.

Pendakwah ini berpesan agar orang ramai tidak menggunakan aplikasi berkenaan kerana beranggapan aplikasi tersebut menyusahkan dan karut apatah lagi penggunaan aplikasi tersebut tiada di dalam Akta Perlembagaan Negara.

Jadikan bulan Ramadhan tidak lama lagi sebagai bulan tanpa MySejahtera. Aplikasi tersebut tiada dalam Akta Perlembagaan Negara. Aplikasi karut menyusahkan dan entah apa-apa. Saya No To MySejahtera !” tulisnya

Perkongsian dari pendakwah ini mendapat sokongan orang ramai di media sosialnya, dan masing-masing memberi komen menyetujui bahawa aplikasi tersebut membebankan masyarakat.

“Tahu tak apa.. Masuk kerja pun nak kena imbas My Sejahtera semak betul lah”

“Ustaz… Nak buat macam mana.. Geng sinovac kena vaksin ni ustaz” komen mereka

Apa pandangan anda, adakah anda juga rasa ia membebankan?


Menghadiri Konsert Dua Lipa! Rose BLACKPINK Dilihat Bersama Dengan Seorang Jejaka

Rose BLACKPINK dilihat pergi ke konsert Dua Lipa bersama seorang lelaki. Selepas pelbagai spekulasi, identiti lelaki tersebut terbongkar dan cukup mengejutkan.

Baru-baru ini, peminat melihat Rose di konsert Dua Lipa bersama seorang lelaki yang tidak dikenali.

Ramai yang mencari siapakah lelaki tersebut dan pada mulanya menganggap ia adalah Mateo Arias, pelakon dalam siri Disney ‘Kickin’. Tetapi sangkaan peminat sama sekali salah.

Akhirnya peminat dapat mencari siapakah gerangan lelaki tersebut. Beliau ialah Jeremy Erlich, Ketua Strategi Muzik Spotify. Menurut Wowkeren, beliau juga merupakan bekas CFO Interscope, jenama rekod Universal Music Group.

Walaupun aktiviti Rose di Amerika Syarikat masih belum diketahui, tetapi setelah mengetahui pertemuan tersebut, peminat teruja dengan perancangan projek yang akan dilakukan oleh kedua nama besar ini.

Sekadar makluman, menurut Wowkeren, BLACKPINK dikhabarkan akan membuat kemunculan semula awal tahun ini. Bagaimanapun, YG Entertainment tidak mengeluarkan sebarang kenyataan berhubung kemunculan semula kumpulan ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bikin Semak”-Damian Anggap MySejathtera Tak Berguna?

Baru-baru ini satu perkongsian di laman Instagram milik Damian Mikhail telah menjadi perhatian netizen.

Dalam perkongsian di Instagram Story, Damian menyatakan bahawa aplikasi MySejahtera sepatutnya sudah boleh di nyahpasangkan. Tambahnya lagi, applikasi tersebut seperti tiada guna.

Rasanya sudah boleh uninstall dah MySejahtera selepas ini. Dah tiada guna dan usang sudah aplikasi RM 70 juta.

Bukan itu sahaja, Damian juga turut menyatakan bahawa aplikasi yang bernilai RM70 juta tersebut sebenarnya sudah usang dan seolah-olah merugikan.

Damien juga turut mensarankan agar aplikasi tersebut dibuang dari talifon pintar kerana semak dan memakan ruang talifon sahaja.


Sampai Digelar Lembu Betina, Adibah Noor Jawab Kecaman Netizen Tentang Status Vaksin

Terkini, kerajaan telah mengumumkan kira-kira dua juta penerima vaksin Sinovac berisiko untuk hilang status vaksinasi lengkap mereka pada 1 April ini, kata Menteri Kesihatan Khairy Jamaluddin.

Berita yang dikeluarkan oleh Menteri Kesihatan tersebut mendapat perhatian dari Adibah Noor. Menerusi akaun twitter Adibah Noor, dia seolah-olah terkejut dan bertanyakan kembali kepada netizen mengenai berita tersebut.

Perkongsian tersebut telah mendapat maklum balas dari salah seorang pengguna twitter.

Dalam akaun tersebut, pengguna tersebut menggelarkan Adibah Noor sebagai lembu betina yang seolah-olah tidak maklum dengan berita tersebut.

Tindakan dari pengguna twitter telah dibalas oleh Adibah Noor. Dia menyatakan bahawa dia merupakan antara individu yang sudah lama mengambil suntikan tersebut.

Adibah juga turut memohon maaf kepada netizen mengenai status ciapan yang dibuatnya dan melihat kepada komen di twitter, ramai yang mengecam tindakan pengguna twitter tersebut.


“Saya Bertanggung Jawab Untuk Mendidik Anda”- Shila Amzah Bagi Amaran Kepada Peminat

Satu ciapan di Twitter milik Juara Anugerah Juara Lagu (AJL36), Shila Amzah baru-baru ini mendapat perhatian netizen di media sosial.

Menurut perkongsian di twitter, dikatakan Shilalas yang merupakan kelab peminat Shila Amzah telah mebuat provokasi dengan memburukkan nama Shila Amzah.

Perkongsian tersebut telah dibalas oleh Shila Amzah sendiri apabila dia meminta supaya peminat tidak melakukan perkara yang tidak berfaedah tambah-tambah bulan Ramadhan yang hampir tiba.

Bukan itu sahaja, Shila juga turut memberi pesan kepada peminat supaya untuk berhenti daripada membandingkan sesama wanita dan menjatuhkan satu sama lain.

Tambahnya, masing-masing mempunyai kelebihan dan kekurangan sendiri dan berpesan supaya sentiasa bercakap yang elok sahaja.

Tulisnya lagi, jika individu tersebut merupakan peminatnya,  dia bertanggungjawab untuk mendidik peminat tersebut supaya tidak melakukan atau mengatakan perkara yang tidak baik kepada orang lain.

Dia juga tidak membenarkan perkara seperti ini dalam kelab peminatnya. Shila juga berpesan, tidak ada guna merendahkan orang lain untuk membuat dirinya kelihatan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terus Diiktiraf! DJ Lin Menang Anugerah Yang Ke-10

Penyampai radio Suria FM, Roslinda Abd Majid atau lebih dikenali ramai sebagai DJ Lin telah dipilih sebagai penerima anugerah kecemerlangan bagi kategori “Influential Radio Announcer” di majlis Women of Excellence Awards 2021/22 (WOEA2021/22) baru-baru ini.

Berasa teruja dengan anugerah yang diterima, DJ Lin meluahkan rasa syukur di atas pengiktirafan pihak luar terhadap dirinya.

“Anugerah dan pencapaian ini sememangnya tidak ternilai harganya dan tanpa sokongan peminat DJ Lin dan Suria Cinta, tiadalah DJ Lin di sini. Pengiktirafan ini secara tidak langsung menyuntik semangat DJ Lin untuk melakukan yang lebih baik kepada pendengar setia yang mempercayai jenama DJ Lin dan Suria FM.” kata DJ Lin kepada Murai.my

Untuk rekod, DJ Lin telah bertapak dalam industri radio Malaysia selama 23 tahun. Sepanjang kariernya, pelbagai anugerah dan pencapaian telah digapai. Antaranya Anugerah Sri Angkasa (kategori Penyampai Radio Terbaik) sebanyak tiga kali, Anugerah Penyampai Radio Paling Popular Berita Harian (ABPBH) sebanyak empat kali, Anugerah Kesatria Puteri (Industri Radio) Himpunan Wanita Muda Negara 2012 dan Anugerah Penyampai Radio Paling Dipercayai Reader’s Digest Trusted Brands ke-23.

Menariknya lagi, Anugerah Penyampai Radio Berpengaruh ini merupakan anugerah ke-10 buat DJ Lin. Untuk info, Majlis anugerah Women of Excellence Awards 2021/22 (WOEA2021/22) ini dianjurkan oleh majalah The CEO Malaysia.

Ia bertujuan untuk merai dan memberi pengiktirafan serta menghargai sumbangan para usahawan wanita terhadap industri, penggunaan teknologi dan pendekatan inovatif dalam menjalankan perniagaan secara mampan sekaligus telah banyak membantu untuk merancakkan pembangunan ekonomi negara.


Bekas Penyanyi Nasyid Guna Media Sosial Belajar Proses Dadah, Mungkin Beli Benih Ganja Secara ‘Online’

Kontroversi melibatkan bekas penyanyi nasyid dan komposer terkenal yang ditahan kerana menanam pokok ganja dalam rumah sebelum ini ternyata mengejutkan ramai pihak.

Susulan itu, polis tidak menolak suspek berusia 47 tahun itu mendapatkan bekalan benih secara dalam talian. Memetik laporan Astro Awani, Ketua Polis Daerah Petaling Jaya, Asisten Komisioner Mohamad Fakhrudin Abdul Hamid berkata, pihaknya sedang menjalankan siasatan lanjut bagi mengenal pasti sumber bekalan suspek .

“Polis masih lagi menjalankan siasatan termasuk kemungkinan suspek membeli bekalan itu secara dalam talian,” katanya ketika dihubungi agensi berita itu

Menurut Mohamad Fakhrudin, pihaknya masih dalam proses melengkapkan siasatan sebelum dirujuk kepada pejabat Timbalan Pendakwa Raya dalam masa terdekat. Sebelum ini, polis mendedahkan suspek dipercayai menanam pokok ganja di dalam unit kondominium didiaminya untuk kegunaan sendiri, sejak dua bulan lalu.

Ketika serbuan di kondominium di Damansara di sini, pada Khamis, polis turut merampas 17 pasu pokok ganja selain ketulan mampat ganja seberat 214 gram dianggarkan bernilai RM10,700.
Berdasarkan siasatan awal, suspek sudah lebih 10 tahun menjadi penagih aktif dan dipercayai menggunakan media sosial bagi mempelajari selok-belok memproses dadah tersebut.


“Miming Pun Hancur”- Persembahan Vida Dalam Final Big Stage 2022 Dikecam Netizen

Jutawan kosmetik, Dato Seri Vida (DSV) teruk dikecam netizen selepas menyanyikan single terbaharunya, Ku Ikhlaskan pada malam Konsert Final Big Stage 2022 yang diadakan secara langsung dari Pusat Konvensyen Antarabangsa Putrajaya (PICC), Putrajaya.

Menerusi hantaran di Instagram, DSV telah memuatnaik video persembahannya dan mencuri perhatian ramai dengan persalinan mengenakan dres ropol merah jambu rekaan Behati.

A post shared by Dato Seri Vida (@datoserivida)

Walaubagaiamanapun, persembahan Vida yang juga Presiden Netizen dikecam ramai berikutan ada  yang mengatakan usahawan itu sekadar ‘miming’ di atas pentas. Malah, ada yang memintanya untuk tidak berasa bangga dengan jumlah tontonan yang berjuta sekiranya takut untuk menyanyi secara langsung di atas pentas.

“Kalau bibir macam tu, pakai je la lipstick biasa. Menyerlah sangat tu dato.”

“Miming ke laut dalam..Apatah lagi nyanyi live. Guna autotune pun tak sedap didengar.”

“Miming je lebih, Kalau live mau banjir Putrajaya. Nilai orang dengan semangat kenegerian. Orang suh baca komen netizen dia dok merapu.”

“Tak yakin suara sendiri baik tak payah jadi penyanyi. Tak payah nak banggga view juta-juta kalau nak nyanyi live pun penakut dan malu.” komen mereka

Untuk rekod, Elica Paujin bergelar juara menerusi markah terkumpul daripada juri dan markah undian penonton. Hasil kemenangan itu, anak jati Tambunan itu berjaya membawa pulang wang tunai bernilai RM100,000 berserta trofi.

Konsert akhir Big Stage yang dihoskan Alif Satar dan Sherry Al Hadad menampilkan Ajai, Dato Seri Siti Nurhaliza dan Aliff Aziz sebagai juri tetap untuk musim kali ini. Selain Vida, penyanyi Aina Abdul dan Elly Mazlein telah diundang sebagai juri jemputan dan juri jemputan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Stay Safe Semua”-Aaron Aziz Disahkan Positif COVID-19 Kali Kedua

Pelakon, Aaron Aziz berkongsi khabar sedih mengenai dirinya telah disahkan positif COVID-19 buat kali kedua.

Aaron yang kini sedang jalani penggambaran drama Takdir Cinta Dhia tampil memohon maaf kerana telah menyebabkan kesulitan pada semua pihak yang terlibat.

“Salam semua, Terutamanya pada pasukan saya dari #TakdirCintaDhia akhirnya #Fayyad tumbang jugak. Disahkan positif hari ini dengan gejala. Maaf kerana menyebabkan kesulitan ini.”- tulis Aaron

Tambah Aaron,  dia menyifatkan jangkitan pada dirinya itu sebagai bukti hanya Allah SWT yang tidak mempunyai sebarang penyakit.

“Saya adalah lelaki terakhir pada korang yang pelik macam mana saya negative jadi ini adalah bukti bahawa hanya Allah SWT yang tidak mempunyai sebarang penyakit.

Semoga Allah mengampunkan segala dosa saya dan seluruh keluarga saya. Semoga semuanya berjalan dengan lancar.”- kata nya

Tinjauan Murai.my di ruangan komen hantaran Aaron mendapati rata-rata peminat dan rakan selebriti tampil menitipkan doa agar pelakon itu diberikan kesembuhan dengan cepat.

Terdahulu, pada 27 Februari 2022, Aaron mengesahkan bahawa dirinya telah disahkan positif COVID-19. Malah, dia turut mendoakan agar mereka yang disahkan positif COVID-19 turut dipermudahkan segala urusan.


[UNBOXING] Samsung Galaxy S22+, Reka Bentuk Yang Diperbaharui Demi Keselesaan Pengguna

Siri Samsung Galaxy S22 telah dilancarkan beberapa minggu yang lalu, dan nampaknya, siri ini sangat popular sehinggakan Samsung mungkin mengambil masa yang agak lama prapesanan sedia ada. Walaupun kami lebih tertarik untuk membelek  Galaxy S22 Ultra, saya fikir adalah adil untuk memberi sedikit ulasan pada model Galaxy S22 yang lain. Jadi, inilah Galaxy S22+, yang saya percaya kebanyakan pengguna akan berpuas hati.

Apabila anda mula-mula mendapatkan peranti itu, anda akan perasan pembungkusan itu nipis dengan warna “S” yang menonjol dengan warna pilihan anda. Untuk unit ulasan kami, ia berwarna pink gold sepadan dengan warna pada huruf ‘S’ pada kotak. Terdapat juga warna lain yang tersedia iaitu Hitam Phantom, Putih Phantom , dan Hijau untuk model 128GB dan 256GB dengan 8GB RAM.

Sekadar peringatan untuk anda, kebanyakkan telefon pintar sejak beberapa tahun yang lalu dengan beberapa jenama telah beralih menggunakan pembungkusan padat dengan tidak disertakan dengan pengecas.

Jom lihat video di bawah untuk perincian rekaan lebih dekat.

Jadi anda harus menerima keputusan bahawa Samsung tdak menyertakan pengecas walaupun ramai yang mahukan dengan nilai yang mereka bayar. Secara amnya, reka bentuk Galaxy S22+ tidak banyak berubah daripada pendahulunya. Modul kamera masih diletakkan di sudut kiri atas dengan bonggol logam yang sepatutnya menjadi sebahagian daripada bingkai.

Perubahan yang paling ketara ialah keupayaan cengkaman telefon di mana bingkainya baik dari sebelumnya. Pendek kata, memegang telefon terasa lebih selesa berbanding dengan siri S21. Unutk info, telefon ini hanya mempunyai berat 195g yang cukup bagus untuk semua orang memegang peranti itu.

Slot dwi SIM terletak di bahagian bawah, bersama dengan port pengecasan USB-C dan output pembesar suara. Tempat meletakkan SIM menyokong dwi SIM tetapi bukan kad mikroSD. Namun bagi saya, sudah memadai dengan pilihan storan dalaman 8GB RAM + 128GB.

Itu sahaja buat masa ini kerana telefon pintar ini belum di hidupkan lagi untuk melihat prestasi yang lain.  Ulasan penuh akan diterbitkan selepas kami menggunakan telefon untuk dua minggu lagi. Ringkasnya, saya suka reka bentuk segar semula pada siri Galaxy S22 baharu dan menantikan perisian, kamera dan pengalaman main game dengannya. Nantikan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Siap Bertanduk? Bodoh Punya Gimik!”-Diva AA Tuju Pada Siapa?

Pengacara dan pelakon, Azwan Haji Ali atau lebih dikenali sebagai Diva AA tampil menegur pihak tertentu yang telah melakukan persembahan dalam sebuah program realiti yang berlangsung pada malam tadi.

Menerusi laman Twitter, Diva AA menegur salah seorang selebriti yang ‘bertanduk’ ketika membuat persembahan yang dianggapnya telah merosakkan kualiti rogram realiti tersebut.

“TERTEKAN TIKTOK? LAMBAKAN RETIS OR POKIMAK SANGKAK NEGARA? SIAP BERTANDUKKK? SEMAKKK FINAL BIG KANDANG. KESIANNN! ATTENTION SEEKERS PUNYA SHOW NAJISSS! PUN KUAR TV?”- tegur Diva AA

Tambah Diva AA, dia juga menyifatkan gimik persembahan pada program realiti itu sebagai gimik yang kurang bijak.

“BODOHH PUNYA GIMIK!! GTHHH PUII P*KIMAK MACAM KO”- tegurnya lagi

Terdahulu, Diva AA pernah tampil memberikan penjelasan selepas ramai pihak mahukan dirinya menjadi juri bagi sebuah program realiti televisyen. Menurut Diva AA, dia bertegas dengan pendirian untuk tidak menerimanya biarpun ditawarkan kelak kerana branggapan mempunyai kelas yang tersendiri dan hanya menerima tawaran program yang berkualiti.


Jual MySejahtera Pada Syarikat Swasta? Ini Jawapan Khairy Jamaluddin!

Menteri Kesihatan Malaysia, Khairy Jamaluddin (KJ) tampil memberikan penjelasan terhadap isu status pemilikan aplikasi MySejahtera yang dibangkitkan oleh beberapa pihak di media sosial.

Menerusi laman Twitter, Khairy memaklumkan bahawa KKM tidak pernah menjual aplikasi MySejahtera kepada mana-mana syarikat swasta dan ia adalah hak milik kerajaan.

“KKM ingin menjelaskan bahawa kerajaan tidak pernah menjual aplikasi MySejahtera kepada mana-mana syarikat swasta.

Pada 26 November 2021, pihak kerajaan telah memutuskan bahawa aplikasi MySejahtera adalah hak milik Kerajaan dan KKM dilantik sebagai pemilik utama aplikasi ini untuk pengurusan kesihatan awam negara.”-ujar KJ

Tambahnya,kerajaan tidak pernah membuat sebarang bayaran kepada syarikat KPISOFT (M) Sdn. Bhd (KPISOFT), yang telah membangunkan aplikai MySejahtera sepanjang tempoh penggunaan aplikasi ini dari 27 Mac 2020 hingga 31 Mac 2021 seperti yang tular di media sosial.

“Perkara ini adalah berdasarkan ketetapan syarikat yang telah menawarkan penggunaan aplikasi MySejahtera kepada Kerajaan untuk tempoh setahun tana sebarang bayaran berdasarkan prinsip Corporate Social Resposibility (CSR) syarikat”- katanya lagi

Selain itu, KKM menegaskan bahawa data aplikasi tersebut adalah di bawah penyeliaan kementerian ini sejak ia mula digunakan.

“Segala pengurusan data akan melalui proses tadbir urus data yang telah ditetapkan oleh KKM.

Dalam hal ini, penggunaan dan pengurusan data MySejahtera perlu mematuhi Akta Pencegahan dan Pengawalan Penyakit Berjangkit 1988 (Akta 342), Akta Perubatan 1971 dan piawaian antarabangsa.

Sehubungan itu, data MySejahtera tidak boleh dikongsi oleh KKM dengan mana-mana agensi kerajaan mahupun swasta.”- kongsi KJ

Menurut KJ, MySejahtera dimiliki sepenuhnya oleh Kerajaan dengan KKM sebagai pemilik utama termasuk semua data yang diterima aplikasi itu. Malah, kerahsiaan data adalah terjamin dan KKM akan memastikan aspek ini tidak dikompromi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rupanya Ini Sebab Will Smith ‘Naik Angin’ Teruk Sampai Tampar Chris Rock di Oscar 2022

Pelakon Hollywood Will Smith membuat “kejutan” di Oscar. Dia bukan sahaja menerima anugerah untuk pelakon terbaik tahun ini, tetapi juga menampar seorang penyampai di majlis iaitu Chris Rock. Smith menjadi emosi kerana Rock membuat jenaka tentang isterinya Jada Pinkett-Smith. Dia kemudian naik ke pentas dan memberikan Rock tumbukan di pipi kiri.

Kisahnya bermula begini, Chris Rock muncul di pentas untuk membacakan pencalonan Oscar bagi kategori filem dokumentari terbaik. Kemudian, dia membuat jenaka tentang kepalanya yang dicukur oleh isterinya, Jada Pinkett Smith kerana berada dalam filem  di “G.I. Jane”.

Tiba-tiba, Will Smith naik ke atas pentas dan menampar Rock. Sudah tentu penonton keliru dan senyap. Kejadian itu pada mulanya kelihatan seperti gurauan. Wajah Will Smith tenang apabila dia kembali ke kerusinya. Bagaimanapun, selepas duduk, dia sekali lagi menjerit kepada Rock dengan penuh emosi.

VIA JAPANESE TELEVISION: The uncensored exchange between Will Smith and Chris Rock pic.twitter.com/j0Z184ZyXa

— Timothy Burke (@bubbaprog) March 28, 2022

“Keep my wife out of your fucking mouth!”- katanya merujuk kepada Rock agar tidak bercakap apa-apa tentang isterinya, malam Ahad (27/3/2022).

Rock sendiri kelihatan terkejut dengan kelakuan Smith. Tetapi untuk meredakan suasana, dia kemudian berkata “Saya akan lakukan itu”.

In case you missed Will Smith slapping Chris Rock on stage at the Oscars for making fun of his wife Jada’s health condition pic.twitter.com/HGJsB6xhfX

— Shiv Aroor (@ShivAroor) March 28, 2022

Difahamkan Will Smith tidak dapat membiarkan orang lain berkata tentang isterinya yang sedang bergelut dengan penyakit Alopecia. Seperti yang diketahui, Jada Pinkett Smith mengumumkan tahun lepas bahawa dia sedang mencukur rambutnya selepas bergelut dengan penyakit yang dideritainya. Alopecia areata adalah kebotakan atau keguguran rambut yang disebabkan oleh penyakit autoimun.

Sudah pasti tindakan Will Smith menampar Chris Rock membuatkan laman Twitter menjadi trending secara mendadak. Ramai juga yang tidak percaya bahawa Will Smith benar-benar berani melakukan perkara ini.

Sejam kemudian, Smith meminta maaf kepada Academy of Motion Picture Arts and Sciences  dan rakan-rakannya. Katanya cintanya pada isteri membuatkan dia melakukan perkara gila.

“Saya mahu menjadi wadah untuk cinta,” katanya. “Cinta akan membuat anda melakukan perkara gila.”

Bagaimanapun, dia tidak menyebut Rock dalam permohonan maaf itu. Dia berharap pihak Akademi masih menjemputnya kembali, sambil menangis.


Lihat Reaksi Spontan Selebriti Hollywood Selepas Chris Rock Ditampar Will Smith

Insiden pelawak Chris Rock ditampar oleh pelakon terkenal, Will Smith ketika di acara siaran langsung Academy Awards 94 ternyata mencuri perhatian seluruh dunia.

Biarpun disifatkan ramai sebagai satu insiden yang memalukan, namun buat ketika ini Chris enggan membuat laporan polis seperti mana disahkan oleh Jabatan Polis Los Angeles.

“LAPD telah menyedari terjadinya sebuah insiden ketika Anugerah Academy berlangsung. Insiden tersebut membabitkan seorang individu menampar seorang individu lain. Individu tersebut enggan membuat laporan polis dan sekiranya dia akan berbuat demikian pada kemudian hari, LAPD bersedia untuk melengkapkan laporan siasatan” jelas kenyataan dari Polis Los Angeles

Sementara itu, turut tular di media sosial mengenai beberapa foto reaksi spontan daripada selebriti Hollywood yang menyaksikan insiden tersebut. Antara reaksi yang berjaya dirakam termasuklah  dari Lupita Nyong’o , Beyonce serta banyak lagi.

Bagaimanapun, reaksi Nicole tersebut dikatakan bukan menggambarkan insiden yang berlaku di antar Will dan Chris. Sebaliknya ia merupakan momen awal sebelum siaran langsung bermula.

Untuk info, Smith secara tiba-tiba telah naik ke atas pentas dan menampar Chris Rock berikutan pelawak itu dilihat mempersendakan isterinya, Jada Pinkett-Smith secara terbuka yang kini muncul dengan imej botak.

Sejurus selepas itu, Smith turun dari pentas dan kembali ke tempat duduknya seraya menjerit ke arah Chris dengan mengeluarkan kata-kata kesat dan memberi amaran kepadanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Nikki Palikat Sebak Nyanyi Lagu Sudah, Teringat Arwah Siti Sarah

Penyanyi Nikki Palikat dilihat beberapa kali menyeka air mata sebaik mendendangkan lagu terbaharunya berjudul Sudah baru-baru ini.

Menurut Nikki, ‘Sudah’ mengingatkannya kepada Allahyarhamah Siti Sarah yang juga merupakan penyanyi asal lagu tersebut. Jelas penyanyi popular ini, dia berasakan semangat arwah seolah-olah ada dengannya sekaligus mengimbau kembali kenangan dan kebaikan penyanyi kesayangan ramai itu.

“Terasa macam arwah ada dekat sini. Dia seorang penyanyi yang hebat dan memang tiada gantinya”

“Sama-sama kita doakan lagu ini akan sampai ke peringkat AJL kerana sebab itu adalah hasrat Sarah sebenarnya.

Saya tak nak sedih-sedih macam ini sebab arwah seorang yang ceria dan sangat gembira. Kalau dia nampak saya macam ini mesti dia pukul saya” ujar Nikki sebak

Suasana di majlis pelancaran Sudah juga bertukar hiba apabila wartawan serta pihak pengurusan Arwah Sarah, Indigital Music turut mengalirkan airmata disaat Nikki mempersembahkan lagu yang dicipta oleh Naim Daniel itu.

A post shared by Captain Amerikhai (@khaiartzfar)

Menggalas tanggungjawab menyambung ‘Sudah’, Nikki bersyukur kerana dapat merealisasikan impian banyak pihak yang lebih dua tahun tergendala.

“Memang ini satu penghormatan buat saya apabila dapat menyanyikan lagu ini. Sebenarnya pelbagai emosi dirasakan saat kali pertama mendengarkan lagu ini. Ada sesuatu yang menarik perhatian tentang Sudah tatkala mendengarkan melodi dan bait-bait lirik yang menusuk ke dalam hati.

“Sebab itu saya tidak mengambil masa yang lama untuk bersetuju terlibat sama dalam projek ini. Terima kasih kepada semua yang percaya kepada saya untuk membawa lagu Sudah,” kata Nikki

Dedahnya lagi, demo lagu ini telah diterimanya ketika masih bersaing dalam Gegar Vaganza 2022. Namun dek berapa kekangan termasuk soal kesihatan yang mengganggu sebaik sahaja GV8 berakhir, lagu ini tidak sempat disiapkan terlebih awal seperti yang dijangka.

Untuk info, pada awal 2019, Sarah pernah meminta lagu daripada Naim untuk dijadikan karya terbarunya.Namun, isteri kepada pelakon dan usahawan, Shuib itu terlebih dahulu menghadap Yang Maha Esa.

Menurut Pengarah Urusan Indigital Music, Nana Mohd Rom, sebaik sahaja menerima lagu tersebut, mereka melantik Allahyarham Lok U sebagai penerbit Sudah.

“Sarah sempat bertemu Lok U ketika itu dalam satu sesi jamming. Mereka juga sempat berbincang mengenai hala tuju lagu tersebut dan bagaimana ia akan direalisasikan.

“Namun, tak sempat lagu ini dirakamkan, Lok U meninggal dunia pada 21 Januari 2020. Gubahan lagu yang sedang disiapkan juga tidak sempat diserahkan kepada pihak kami,” kata Nana.

Tidak patah semangat dengan apa yang berlaku, Sudah akhirnya diserahkan kepada penerbit popular Indonesia, Irwan Simajuntak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Gila Betul”- Zarina Zainuddin Terkejut Lihat Harga Minyak Masak Mahal

Satu perkongsian video milik pelakon dan usahawan wanita, Zarina Zainuddin menarik perhatian ramai di Instagram nya. Aktres ini meluahkan rasa terkejut melihat harga bagi sebotol minyak masak tempatan yang dijual di pasaran sangat mahal.

Menerusi perkongsian tersebut, Zarina menunjukan sebotol minyak masak jenama tempatan seberat lima kilogram dijual pada harga RM29.40 di mana minyak masak tersebut hampir mencecah RM30.00.

Pelakon ini tidak menyangka harga minyak masak di pasaran masa kini jauh berbeza berbanding diawal perkahwinannya dahulu.

A post shared by Zarina Zainuddin (@zarinazainuddin_)

“Gila betul lah saya ni baru tahu harga minyak masak sekarang dah RM29.40 untuk 5 kilo, dulu masa saya baru-baru kahwin dulu minyak botol besar tu RM13 jer..” tulisnya

Gara-gara harga barang semakin mahal, pelakon dan usahawan pulut kuning ini menitip pesan agar orang ramai perlu bijak mencari sumber pendapatan tambahan untuk menampung kos kehidupan yang semakin meningkat naik.

“Gila lah harga barang.. Kau orang kalau gaji sikit nak hidup kat bandar besar ni.. Nangis lah kalau tak pandai meniaga ke buat duit tambahan takat gaji seciput nak hidup jadi makan hati lah..” tulisnya lagi

Melihat perkongsian Zarina di Instagram nya itu, ramai yang berkongsi pandangan  tentang isu harga minyak dan barangan diruangan komen posting pelakon tersebut.

“Dah lama minyak mahal dekat tempat saya kawasan Sabah dari dulu harga macam tu, sekarang harga mau sampai RM40 5 kilo..”

“Pada hal negara pembekal minyak terbesar dunia..”

“Lama dah kak dia naik.. Ada jenama tu sampai RM30 lebih.. Semua mahal..”

“Bukan takat minyak semua barang mahal, kami rakyat marhaen ni bila bersuara siapa nak dengar” komen mereka

Menerusi carian Murai my di laman Kementerian Perdagangan Dalam Negeri dan Hal Ehwal Pengguna (KPDNHEP) meletakkan harga runcit bagi minyak masak sawit tulen jenis paket dijual pada harga RM2.50. Manakala harga bagi minyak masak 5 kilogram tidak melebihi RM30.00 sebotol.


Neelofa ‘Throwback’ Persiapan Majlis Perkahwinan, Sempat Berseloroh Kena Denda Akibat Langgar SOP

Dua hari yang lalu, genap setahun usahawan selebriti terkenal, Neelofa selamat bergelar isteri kepada pendakwah bebas yang juga pelakon, PU Riz. Neelofa turut berkongsi momen sewaktu persiapan lokasi pernikahannya di Hotel Grand Hyatt Kuala Lumpur sebagai ‘saksi’ hari sejarah mereka.

Menerusi Insta Stories nya, Neelofa menyatakan ramai tetamu yang tidak mendapat jemputan merajuk dengan dirinya serta ibubapa disebabkan  perlu prosedur operasi standard (SOP) yang ketat ketika itu.

“Masa ni macam-macam lahhh SOP, daripada nak ajak 3x ganda tetamu, boleh ajak sikit je. Lepas wedding tu ramai la yang kecik hati & merajuk dengan mak ayah, dengan i sendiri.. (salahkan covid).”-Kongsi Neelofa

Tambah Neelofa, dia dan PU Riz  yang menyusun atur kedudukan tetamu majlis perkahwinan mereka sebelum dihebohkan oleh netizen kerana tidak mematuhi prosedur operasi standard (SOP) yang ditetapkan.

“Pengantin sendiri buat seating yang netizen rata-rata kecohkan ni. Mahal tau seating tengah-tengah ni i bayar almost 60k (denda SOP).”-tulisnya

Di kesempatan itu, Neelofa berseloroh kerana ramai pihak yang berkahwin pada bulan yang sama dan duduk secara rapat namun, hanya majlis perkahwinannya yang menjadi tumpuan ramai.

“Korang lah buat bising, orang lain punya wedding masa bulan yang sama, duduk dekat-dekat korang tak bising pun kat polis. Sebab wedding i korang pot pet pot pet!!! Takpe saya ok je. Hahaha”- seloroh Neelofa

Sekadar info, Neelofa telah selamat bergelar isteri kepada pendakwah bebas yang juga pelakon, PU Riz selepas dinikahkan oleh adik lelaki Neelofa pada 27 Mac 2021 di Hotel Grand Hyatt Kuala Lumpur. Mereka juga dikurniakan cahaya mata lelaki, Muhammad Bilal yang dilahirkan pada 29 Januari lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Natasha Hudson Kembali Bergelar Isteri, Enggan Sensasikan Perkahwinan

Pelakon Natasha Hudson berkongsi khabar gembira apabila kembali bergelar isteri selepas selamat bernikah dengan jejaka pilihannya yang dikenali sebagai Jay Jasmin.

Difahamkan, pasangan itu sah disatukan sebagai suami isteri di Masjid Al Umm, Bandar Baru Bangi, Selangor hujung minggu lalu. Bagaimanapun, Natasha atau nama sebenarnya, Natasha Liana Hudson, 39, menerusi sebuah hantaran di Instastory mengharapkan agar perkahwinannya kali ini tidak cuba disensasikan pihak media.

“Doakanlah banyak-banyak buat kami dan sekeluarga hingga ke akhir hayat. Buat pihak media, tolong jangan keluar dengan tajuk laporan tidak betul demi menjual berita kalian.” tulis Natasha

Tegas pelakon ini, dia tidak akan teragak-agak untuk mengambil tindakan undang-undang sekiranya terdapat pihak yang cuba menjejaskan nama baiknya dan keluarga.

“Saya akan mengambil tindakan keras sekiranya kalian mencalarkan nama baik saya dan keluarga. Tak perlu tulis berapa banyak kali (saya sudah kahwin)

“Tolong tulis tajuk yang positif kalau kalian berniat nak tulis kerana saya tidak mahu sebarang publisiti murahan,” katanya

Di kesempatan itu, Natasha turut berkongsi semula beberapa gambar yang dimuatnaik oleh rakan selebriti serta kenalan yang hadir ke majlis pernikahan mereka. Kedua-duanya dilihat sama cantik dan sama padan mengenakan baju sedondon berwarna peach sambil duduk bergambar di atas pelamin.

Difahamkan, pasangan itu dikatakan mula berkawan rapat sejak setahun lalu semasa Jay menyertai aktiviti luncur ombak di Langkawi, Kedah.

Sekadar info, Natasha bercerai dengan suami keempatnya, Noor Nashriq pada Oktober 2019 selepas setahun berkahwin. Bagaimanapun, mereka tidak mempunyai dikurniakan cahaya mata.

Pada 2018, Natasha mengumumkan perceraiannya dengan bekas suami, Carleed Khaza atau Khalid Kamal yang dinikahinya pada April 2012. Hasil perkahwinan, mereka dikurniakan dua cahaya mata perempuan, Naeema Kalila dan Faatimah. Natasha juga pernah berkahwin dengan Mohd. Faiz Mohd. Raih pada 2006 namun hanya bertahan selama empat bulan.

Natasha terlebih dahulu berkahwin dengan seorang ahli perniagaan, Datuk Shahrin Zahari pada Julai 2007 namun perkahwinan mereka hanya bertahan selama dua tahun dan dikurniakan seorang cahaya mata perempuan,Neesa Helena.